open-index/open-wikipedia-markdown huggingface dataset:
അനിത തമ്പി

ഉത്തരാധുനികമലയാളസാഹിത്യത്തിലെ വനിതാ എഴുത്തുകാരികളിൽ‌ ഒരാളാണ് കവയിത്രിയായ **അനിതാ തമ്പി** (ജനനം 1968) ആലപ്പുഴ ജനിച്ചു. ആലപ്പുഴ എസ്‌.ഡി. കോളേജിലും കൊല്ലം ടി.കെ.എം. എഞ്ചിനീയറിങ്‌ കോളേജിലും വിദ്യാഭ്യാസം.   ഇപ്പോൾ മുംബൈയിൽ താമസിക്കുന്നു.
 
1987-ലാണ് അനിത കവിത എഴുതി തുടങ്ങുന്നത്. മലയാളത്തിലെ പുതുകവികളെ അവതരിപ്പിച്ചുകൊണ്ട് ആറ്റൂർ രവിവർമ്മ 1999-ൽ ഇറക്കിയ 'പുതുമൊഴിവഴിക'ളിൽ അനിത തമ്പിയുടെ കവിതകളുണ്ടായിരുന്നു. ആദ്യത്തെ കവിതാസമാഹാരമായ *മുറ്റമടിക്കുമ്പോൾ* (കറന്റ് ബുക്സ് 2004) ആ വർഷത്തെ മികച്ച കവിതാപുസ്തകമായി മാതൃഭൂമി തിരഞ്ഞെടുത്തിരുന്നു. 2010-ൽ *അഴകില്ലാത്തവയെല്ലാം* എന്ന പേരിൽ രണ്ടാമത്തെ കവിതാസമാഹാരം ഇറങ്ങി. ഇംഗ്ലീഷ്, ഫ്രഞ്ച്, ജർമ്മൻ, സ്വീഡിഷ്, തുടങ്ങിയ ഭാഷകളിലും വിവിധ ഇന്ത്യൻ ഭാഷകളിലും അനിതയുടെ കവിതകൾ വിവർത്തനം ചെയ്യപ്പെട്ടിട്ടുണ്ട്.. 2007-ൽ ഓസ്ട്രേലിയൻ കവി ലെസ് മുറെയുടെ കൃതികൾ മലയാളത്തിലേക്ക് വിവർത്തനം ചെയ്യുകയും 'കവിതകൾ' എന്ന സമാഹാരത്തിൽ ഉൾകൊള്ളിക്കുകയും ചെയ്തു. ഫലസ്തീൻ കവി മുരീദ് ബഗൂസിയുടെ 'ഐ സാ റാമല്ല' എന്ന ആത്മകഥാംശപരമായ പുസ്തകം വിവർത്തനം 'റാമല്ല ഞാൻ കണ്ടു' എന്ന പേരിൽ പുറത്തിറക്കി. ഈ വിവർത്തനത്തിന് 2020-ലെ കേരള സാഹിത്യ അക്കാദമിയുടെ വിവർത്തക പുരസ്കാരം ലഭിച്ചു. 
 

## കൃതികൾ
* മുറ്റമടിക്കുമ്പോൾ (2004) 
*ഓസ്ട്രേലിയൻ കവി ലേ മൂറേയുടെ കൃതികളുടെ തർജ്ജമ (2007)
* അഴകില്ലാത്തവയെല്ലാം (2010)

## പുരസ്കാരങ്ങൾ
* മുറ്റമടിക്കുമ്പോൾ മികച്ച കവിതാപുസ്തകമായി മാതൃഭൂമി തിരഞ്ഞെടുക്കുകയുണ്ടായി

## അവലംബം

## കൂടുതൽ
*"Blessed abundantly by the muse"
*അനിതാ തമ്പിയുടെ കവിത

വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ

വർഗ്ഗം:1968-ൽ ജനിച്ചവർ
വർഗ്ഗം:മലയാളകവികൾ
വർഗ്ഗം:മലയാളത്തിലെ സ്ത്രീ എഴുത്തുകാർ‎
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
സുഖിയൻ

ചെറുപയറും ശർ‌ക്കരയും ചേർ‌ത്തുണ്ടാക്കുന്ന ഒരു പലഹാരമാണ് **സുഖിയൻ**. ചിലയിടങ്ങളിൽ പയറുസഞ്ചി എന്നും ഇതറിയപ്പെടുന്നു. സാധാരണ മലയാളിയുടെ ഇഷ്ട വിഭവങ്ങളിൽ‌ ഒന്നാണിത്. ദക്ഷിണേന്ത്യൻ പാചകരീതിയിലെ ഒരു ജനപ്രിയ ഭക്ഷണ പദാർത്ഥമായ ഇത് സാധാരണയായി പ്രഭാതഭക്ഷണമോ ലഘുഭക്ഷണമോ ആയി കഴിക്കുന്നു. കേരളത്തിലെ നാട്ടിൻ‌പുറങ്ങളിലെ ഹോട്ടലുകളിലെ സ്ഥിരം കാഴ്ചകളിലൊന്നാണ് ചില്ലലമാരകളിൽ സൂക്ഷിച്ച്‌വെക്കുന്ന സുഖിയൻ അടക്കമുള്ള പലഹാരങ്ങൾ.
## അവലംബം

വർഗ്ഗം:ഇന്ത്യൻ മധുരപലഹാരങ്ങൾ

വർഗ്ഗം:കേരളത്തിലെ ഭക്ഷ്യവിഭവങ്ങൾ
കുട്ടി രേവതി

സമകാലീന തമിഴ്‌ സാഹിത്യത്തിലെ ശ്രദ്ധേയരായ സ്ത്രീ-പക്ഷ എഴുത്തുകാരികളിൽ‌ ഒരാളാണ് കവയിത്രിയായ **കുട്ടി രേവതി** (ഡോ. എസ് രേവതി). 1976-ൽ‌ തിരുച്ചിറപ്പള്ളിക്കടുത്തുള്ള തിരുവെമ്പൂരിൽ‌ ജനിച്ചു. അച്‌ഛൻ സ്വയംഭൂലിംഗം, അമ്മ തങ്ക ലക്ഷ്മി. ബി. എസ്. എം. എസ്. (Bach. of Sidha Medicine and Surgery) ബിരുദധാരിയാണ്. പനിക്കുടം എന്ന വനിതാ മാസികയുടെ പത്രാധിപയാണ്. 'The Silence of Withering Tree', കമലാ സുറയ്യയെ കുറിച്ചെടുത്ത 'The Looking Glass' എന്നീ ഡോക്യുമെൻ‌റ്റി ചിത്രങ്ങളുടെ സം‌വിധായികയാണ്.

## കവിതാ സമാഹാരങ്ങൾ‌

*പൂനൈയെ പോലെ അലയും വെളിച്ചം (1999)
*മുലൈകൾ (2002)
*തനിമയിൽ‌ ആയിരം ഇറ കൈകൾ‌ (2003)

## പുരസ്കാരങ്ങൾ

**Sigaram 15*: Faces of Future award for literature (ഇന്ത്യാ ടുഡേ)
*സാഹിത്യ അക്കാദമിയുടെ യാത്രാ വേതനം (2005ൽ)

## കൂടുതൽ

## അവലംബം

കുട്ടി രേവതിയുടെ കവിത

വർഗ്ഗം:തമിഴ് കവികൾ
വർഗ്ഗം:1976-ൽ ജനിച്ചവർ
അശോകൻ ചരുവിൽ

മലയാള ചെറുകഥാകൃത്താണ്  **അശോകൻ ചരുവിൽ**. കേരള സാഹിത്യ അക്കാദമി അവാർഡ് ലഭിച്ചിട്ടുണ്ട്. 2024-ലെ വയലാർ പുരസ്കാരം കാട്ടൂർ കടവ് എന്ന കൃതിക്കു ലഭിച്ചു.

## ജീവിതരേഖ
1957-ൽ തൃശ്ശൂർ ജില്ലയിലെ കാട്ടൂരിൽ ജനിച്ചു. കാറളം ഹൈസ്കൂൾ, നാട്ടിക എസ്.എൻ.കോളേജ്, ഇരിങ്ങാലക്കുട എസ്.എൻ. ട്രെയിനിങ് സ്കൂൾ എന്നിവിടങ്ങളിൽ നിന്നായി വിദ്യാഭ്യാസം. കുറച്ചു കാലം പ്രൈമറി സ്കൂൾ അധ്യാപകനായിരുന്നു. രജിസ്ട്രേഷൻ വകുപ്പിൽ സേവനം അനുഷ്ഠിച്ച അശോകൻ ചരുവിൽ കേരള പബ്ലിക് സർവീസ് കമ്മീഷനിൽ അംഗമായും പ്രവർത്തിച്ചു. പുരോഗമന കലാ സാഹിത്യ സംഘം സംസ്ഥാന ജനറൽ സെക്രട്ടറിയായിരുന്നു. നിലവിൽ സംസ്ഥാന വൈസ് പ്രസിഡന്റാണ്. 

## കുടുംബം
അച്ഛൻ:സി.എ.രാജൻമാസ്റ്റർ അമ്മ:വി.എ.ചന്ദ്രമോഹന

ഭാര്യ:രഞ്ജിനി

മക്കൾ:രാജ, ഹരികൃഷ്ണൻ

## കൃതികൾ

*സൂര്യകാന്തികളുടെ നഗരം
*പരിചിതഗന്ധങ്ങൾ
*ഒരു രാത്രിക്കു ഒരു പകൽ
*മരിച്ചവരുടെ കടൽ
*കഥകളിലെ വീട്
*ദൈവവിശ്വാസത്തെക്കുറിച്ച് ഒരു ലഘൂപന്യാസം
*ചിമ്മിനി വെളിച്ചത്തിൽ പ്രകാശിക്കുന്ന ലോകം
*കങ്കാരു നൃത്തം
*അശോകൻ ചരുവിലിന്റെ കഥകൾ
*ക്ലർക്കുമാരുടെ ജീവിതം
*കാട്ടൂർക്കടവിലെ ക്രൂരകൃത്യം
*ചതുരവും സ്ത്രീകളും
*ജലജീവിതം
*തെരഞ്ഞെടുത്ത കഥകൾ
*കടൽക്കരയിലെ വീട് 
*ആമസോൺ
*കൽപ്പണിക്കാരൻ
*പുളിനെല്ലി സ്റ്റേഷൻ
*ജർമ്മൻ ദിനങ്ങൾ
### നോവൽ
*കറപ്പൻ
*കാട്ടൂർ കടവ്

## പുരസ്കാരങ്ങൾ

*ചെറുകാട് അവാർഡ്-1986
*കേരള സാഹിത്യ അക്കാദമി അവാർഡ്-1998
*ഇടശ്ശേരി പുരസ്കാരം - 
*അബുദാബി ശക്തി അവാർഡ്
*ഖത്തർ സഹ്ർദവേദി അവാർഡ്
*ഷാർജ പൂമുഖം അവാർഡ്
*സി.വി.ശ്രീരാമൻ അവാർഡ്
*എ.പി.കളക്കാട് അവാർഡ്
*വി.പി.ശിവകുമാർ കേളി അവാർഡ്
*യു.പി.ജയരാജ് അവാർഡ്
*പത്മരാജൻ പുരസ്കാരം
*എസ്.ബി.ടി. അവാർഡ്
*2014 ലെ മുട്ടത്തു വർക്കി പുരസ്കാരം
*വയലാർ പുരസ്കാരം

## അവലംബം

വർഗ്ഗം:1957-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള കഥാകൃത്തുക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകാട് അവാർഡ് ജേതാക്കൾ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:മുട്ടത്തു വർക്കി പുരസ്കാരം ലഭിച്ചവർ
വർഗ്ഗം:പുരോഗമന കലാ സാഹിത്യ സംഘം സംസ്ഥാന ഭാരവാഹികൾ
വർഗ്ഗം:വയലാർ പുരസ്കാരം ലഭിച്ചവർ
വിശേഷണം

വ്യാകരണപ്രകാരം ഏതെങ്കിലും ഒരു പദത്തെ പ്രത്യേകം വിശേഷിപ്പിക്കുന്നതിനെ **വിശേഷണം** എന്ന് പറയുന്നു. മലയാളവ്യാകരണത്തിൽ വിശേഷണത്തിന്‌ **ഭേദകം** എന്നും പറയുന്നു. വിശേഷിപ്പിക്കുമ്പോൾ അതിന്‌ അർത്ഥവ്യത്യാസം ഉണ്ടാക്കുന്നതുകൊണ്ട് ഇതിനെ ഭേദകം എന്നും വിളിക്കുന്നത്.

**കറുത്ത പശു**, **മിടുക്കനായ കുട്ടി** തുടങ്ങിയവ വിശേഷണത്തിന്‌ ചില ഉദാഹരണങ്ങൾ ആണ്‌. 

എന്തിനെയാണോ വിശേഷിപ്പിക്കുന്നത് അതിനെ **വിശേഷ്യം** എന്ന് പറയുന്നു. ചില പ്രധാനപ്പെട്ട വിശേഷണങ്ങൾ,
## വിവിധതരം വിശേഷണങ്ങൾ
* **[[നാമവിശേഷണം]]**: ഏതെങ്കിലും നാമത്തെ വിശേഷിപ്പിക്കുന്നത് നാമവിശേഷണം എന്ന വിഭാഗത്തിൽ പെടുന്നു. ചുവന്ന പൂവ്, കറുത്ത വണ്ടി തുടങ്ങിയവ നാമ വിശേഷണത്തിന്‌ ചില ഉദാഹരണങ്ങളാണ്‌. കൂടാതെ നാമ വിശേഷണത്തിന്‌ **പേരെച്ചം** എന്നും പേരുണ്ട്.

* **[[ക്രിയാവിശേഷണം]]**: ഏതെങ്കിലും ക്രിയയെ വിശേഷിപ്പിക്കുന്നതിനെ ക്രിയാവിശേഷണം എന്ന് പറയുന്നു. **വേഗത്തിൽ** ഓടി. ഇതിൽ **ഓടി** എന്ന ക്രിയയെ **വേഗത്തിൽ** എന്ന വിശേഷണം ഉപയോഗിച്ച് വിശേഷിപ്പിച്ചിരിക്കുന്നു. ക്രിയാവിശേഷണത്തിന്‌ **വിനയച്ചം** എന്നും പേരുണ്ട്. വിന എന്നാൽ വ്യാകരണത്തിൽ ക്രിയ എന്നാണ്‌ അർത്ഥം.
 
* **[[വിശേഷണവിശേഷണം]]**. ഒരു വിശേഷണത്തെ മറ്റൊരു വിശേഷണം കൊണ്ട് വിശേഷിപ്പിച്ചിരിക്കുകയാണെങ്കിൽ അത്തരം വിശേഷണങ്ങളെ വിശേഷണവിശേഷണം എന്ന് പറയുന്നു. 

കുരുവി വളരെ ചെറിയ ഒരു പക്ഷിയാണ്‌. ഈ ഉദാഹരണത്തിൽ കുരുവി എന്ന പക്ഷിയെ, **ചെറിയ** എന്ന വിശേഷണത്തെ **വളരെ** എന്ന മറ്റൊരു വിശേഷണം കൊണ്ട് വിശേഷിപ്പിച്ചിരിക്കുന്നു.
## ഭേദകത്തിന്റെ പിരിവുകൾ
*ശുദ്ധം
*സാർവനാമികം
*സാംഖ്യം
*പാരിമാണികം
*വിഭാവകം
*നാമാംഗജം
*ക്രിയാംഗജം

വിഭാഗം:വ്യാകരണം
വി.എം. ഗിരിജ

ലഘുചിത്രം|വലത്ത്‌
സമകാലീന മലയാളസാഹിത്യത്തിലെ ശ്രദ്ധേയയായ ഒരു എഴുത്തുകാരിയാണ്‌ കവയിത്രിയായ **വി.എം. ഗിരിജ**. മലയാളത്തിലെ പുതുനിരക്കവികളെ അവതരിപ്പിച്ചുകൊണ്ട് ആറ്റൂർ രവിവർമ്മ 1999-ൽ എഡിറ്റുചെയ്ത *പുതുമൊഴിവഴികൾ* എന്ന സമാഹാരത്തിൽ ഗിരിജയുടെ കവിതകൾ ഉൾപ്പെട്ടിരുന്നു. *പ്രണയം ഒരാൽബം* എന്ന ആദ്യകവിതാസമാഹാരം *പ്രേം- ഏക് ആൽബം* എന്ന പേരിൽ ഹിന്ദിയിലേക്ക് വിവർത്തനം ചെയ്യപ്പെട്ടിട്ടുണ്ട്. വി.എം. ഗിരിജയുടെ കവിതകൾ കേരളത്തിലെ സർവ്വകലാശാലകളിൽ പഠനവിഷയമാണ്.

## ജീവിതരേഖ
1961-ൽ ഷൊർണൂരിനടുത്തുള്ള പരുത്തിപ്രയിൽ‌‍ ജനിച്ചു. വിദ്യാർത്ഥിയായിരുന്ന കാലത്ത് മാതൃഭൂമി ആഴ്ചപ്പതിപ്പിൽ ബാലപംക്തിയിൽ എഴുതിത്തുടങ്ങി. പട്ടാമ്പി കോളേജിൽ വിദ്യാഭ്യാസം. 1983 ൽ ആകാശവാണിയിൽ അനൗൺസർ ആയി ജോലിയ്ക്ക് ചേർന്ന ഗിരിജ 2021 ൽ 38 വർഷത്തെ സേവനത്തിനുശേഷം കൊച്ചി നിലയത്തിൽ നിന്ന് വിരമിച്ചു.

പുതിയൊരു ഉൾപ്രേരണാസ്പദമായ സമ്പദ് വ്യവസ്ഥയേയും (Libidinal Economy), ഒരു പ്രതിഭാഷയെ—പുരുഷയുക്തിയെ കീഴടക്കാൻ പര്യാപ്തമായ ഒരു 'അമ്മമൊഴി'യെ—യും പിന്തുടരുകയാണ് സമകാലികകവിതയിൽ സുഗതകുമാരി, വിജയലക്ഷ്മി, സാവിത്രി രാജീവൻ വി.എം. ഗിരിജ, റോസ്മേരി തുടങ്ങിയ കവികൾ എന്ന് സച്ചിദാനന്ദൻ അഭിപ്രായപ്പെടുന്നു.
വി എം ഗിരിജ മലയാളത്തിൽ പതിനൊന്നു പുസ്തകങ്ങൾ പ്രസിദ്ധീകരിച്ചിട്ടുണ്ട്.

## കുടുംബം
അച്ഛൻ:വടക്കേപ്പാട്ടു മനയ്ക്കൽ വാസുദേവൻ ഭട്ടതിരിപ്പാട്

അമ്മ:ഗൗരി

ഭർത്താവ്:സി.ആർ. നീലകണ്ഠൻ 

മക്കൾ:ആർദ്ര, ആർച്ച

## കൃതികൾ
**പ്രണയം ഒരാൽബം*-ചിത്തിര ബുക്സ്, 1997
* *പ്രേം ഏക് ആൽബം* (1999)
**ജീവജലം*-കറന്റ് ബുക്സ്, 2004
**പാവയൂണ്* - സൈൻ ബുക്സ്, തിരുവനന്തപുരം 2007
* *പെണ്ണുങ്ങൾ കാണാത്ത പാതിരാനേരങ്ങൾ* (2011)
* *ഒരിടത്തൊരിടത്തൊരിടത്ത്* (2012)
* *പൂച്ചയുറക്കം* (2014)
**ഇരുപക്ഷംപെടുമിന്ദുവല്ല ഞാൻ* - സൈകതം ബുക്സ്, കോതമംഗലം 2015
* *കടലോരവീട്* (2015)
* *പാവയൂണ്* (Illustrated Version) 2015
* *മൂന്ന് ദീർഘ കവിതകൾ*(2017)
* *ബുദ്ധപൂർണ്ണിമ* (2017)
* *പൂവെന്ന് പേരുള്ള പൂച്ച* (2018)
* *സ്പർശം* (2021)
* *എന്റെ പഞ്ചാര ഓറഞ്ച് മരം* (2023)
* *കാടാണവന്നുടുപ്പും വീടും* (2024)
* *ചിറമണ്ണൂർ ടു ഷൊറണ്ണൂർ - ഒരു ദേശവഴിയുടെ കഥ* (2025) 

## പുരസ്കാരങ്ങൾ
* കേരള സാഹിത്യ അക്കാദമി പുരസ്കാരം (2018)
* ചങ്ങമ്പുഴ പുരസ്കാരം
* ബഷീർ അമ്മ മലയാളം പുരസ്കാരം
* ആശാൻ സ്മാരക കവിതാ പുരസ്‌കാരം
* പന്തളം കേരളവർമ കവിതാ പുരസ്കാരം

## അവലംബം

## പുറം കണ്ണികൾ
*വി.എം.ഗിരിജയുടെ കവിതകൾ 
*കാടിനുത്സവം കടലിനുത്സവം : ഗിരിജയുടെ കവിതകളെക്കുറിച്ച് മനോജ് കുറൂരിന്റെ പഠനം
*
* 

വർഗ്ഗം:1961-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളകവികൾ
വർഗ്ഗം:പാലക്കാട് ജില്ലയിൽ ജനിച്ചവർ
വർഗ്ഗം:മലയാളകവയിത്രികൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
കൃത്ത്

ധാതുവിൽ പ്രത്യയങ്ങൾ ചേർന്നോ, ധാതു തനിച്ചോ രൂപംകൊള്ളുന്ന നാമങ്ങളാണ് **കൃത്തുകൾ‍**. അർത്ഥത്തെ ആസ്പദിച്ച്
**കൃതികൃത്ത്**, **കാരകകൃത്ത്** എന്ന് കൃത്തുകൾ രണ്ടുവിധം.

## കൃതികൃത്ത്
ക്രിയയുടെ അർത്ഥത്തെ കുറിക്കുന്ന നാമം കൃതികൃത്ത് അഥവാ ക്രിയാനാമം.

ഉദാ:-
::വീഴ്ച്ച, കൊയ്ത്ത്, ഓട്ടം, കൊല, പിറവി

## കാരകകൃത്ത്
ക്രിയയെ അപ്രധാനീകരിച്ച് കാരകങ്ങളിലൊന്നിന് പ്രാധാന്യം നൽകി നിർമ്മിക്കുന്നത് കാരകകൃത്ത്.

ഉദാ:-
::ചതിയൻ, തെണ്ടി, മരംചാടി, വായാടി,നാടോടി (കർതൃകാരകം)
::മീങ്കൊല്ലി, പാക്കുവെട്ടി (കരണകാരകം)
::കൈതാങ്ങി, നിലം(<നിൽ) (അധികരണം)

പല ദ്രവ്യനാമങ്ങളും ഇവ്വിധം ക്രിയയിൽ നിന്ന് രൂപപ്പെട്ടവയാണ്.
::വള , പുഴ (<പുളയുക), പറവ (<പറക്കുക)
***നിരുപപദം**, **സോപപദം** എന്ന് രൂപത്തെ ആസ്പദമാക്കിയും കൃത്തിനെ വിഭജിക്കാം. ധാതുവിൽനിന്ന് നേരിട്ട് രൂപംകൊള്ളുന്നവ നിരുപപദം. നാമം, ഉപസർഗ്ഗം തുടങ്ങിയവയുടെ യോഗം വഴി രൂപപ്പെടുന്നവ സോപപദം.

നിരുപപദം: ചാട്ടം, കള്ളൻ

സോപപദം: അടിച്ചുതളി, മരംകയറി, തെരുവുതെണ്ടി, നാണംകുണുങ്ങി

## തദ്ധിതങ്ങളും കൃത്തുകളും
തദ്ധിതങ്ങളും കൃത്തുകളും ചിലപ്പോൾ വേർതിരിക്കാൻ പ്രയാസമാണ്. മലയാളത്തിലെ തന്മാത്രാതദ്ധിതപ്രത്യയമായ ‘മ’ തന്നെ കൃതികൃത്തുകളിലും കാണാം; തദ്വത്തദ്ധിതപ്രത്യയമായ അൻ കാരകകൃത്തുകളിലും. നാമം, ഭേദകം, ക്രിയ എന്നീ പ്രകൃതികളുടെ അതിരുകൾ പരസ്പരം അതിവ്യാപനം ചെയ്യുന്നതാണ് (overlapping) ഇതിനു കാരണം. സംസ്കൃതത്തിൽ ദൈർഘ്യം, ആയാമം തുടങ്ങിയ നിരവധി ശബ്ദങ്ങളിൽ കൃത്തദ്ധിതങ്ങൾക്ക് പര്യായതയുണ്ട്.
## ഇവ കൂടി കാണുക
* തദ്ധിതം
* വ്യുല്പാദനം
* ക്രിയാനാമം

## അവലംബം
കല്ലറക്കൽ ശിവ-കൃഷ്ണ ക്ഷേത്രം

എറണാകുളം ജില്ലയിലെ പെരുമ്പാവൂരിനടുത്ത് കൂവപ്പടി ഗ്രാമത്തിൽ സ്ഥിതിചെയ്യുന്ന ക്ഷേത്രമാണ് കല്ലറക്കൽ ശിവ-കൃഷ്ണക്ഷേത്രം. പെരിയാറിന്റെ ദക്ഷിണ തീരത്ത് പെരുമ്പാവൂരിനും കാലടിക്കും എതാണ്ട്‌ മദ്ധ്യഭാഗത്തായി കൂവപ്പടി ഗ്രാമം സ്ഥിതിചെയ്യുന്നത്. ആയിരത്തി ഇരുനൂറു വർഷങ്ങൾ പഴക്കമേറിയതാണ് ഈ ക്ഷേത്രം. മഹാദേവനും ശ്രീകൃഷ്ണനും ഒരുപോലെ പ്രാധാന്യമുള്ള ക്ഷേത്രമാണിത്.

## ക്ഷേത്രത്തിൽ എത്തിചേരാൻ
എം.സി. റോഡിൽ നിന്നും പെരുമ്പാവൂർ—കോടനാട് റോഡിൽ കൂവപ്പടി  ജംഗ്ഷനിൽനിന്നും രണ്ടു കി.മി. വടക്കുമാറി ക്ഷേത്രം സ്ഥിതിചെയ്യുന്നു.

## അവലംബം


വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
മങ്ങാട്, തൃശ്ശൂർ

തൃശ്ശൂർ ജില്ലയിൽ കുന്നംകുളത്തിനടുത്തുള്ള ഒരു സ്ഥലമാണ്‌ **മങ്ങാട്**.ഇതു കുന്നംകുളത്തിനു 6 കിലോമീറ്റർ പടിഞ്ഞാറ് ഭാഗത്തു ആണ്‌ സ്ഥിതി ചെയ്യുന്നത്.

## കൃഷി-വ്യവസായം
കവുങ്ങ് ആണിവിടുത്തെ പ്രധാന കൃഷി. നോട്ടുപുസ്തകങ്ങൾക്കും ഏറെ പ്രശസ്തമാണിവിടം.

## ആരാധനാലയങ്ങൾ
* മങ്ങാട് ക്ഷേത്രം
* കൊട്ടിയാട്ടുമുക്ക് ക്ഷേത്രം
* മങ്ങാട് മാർ ഗ്രിഗോറിയസ് ഓർത്തഡോക്സ് ക്രിസ്ത്യൻ ദേവാലയം
* മങ്ങാട് മുസ്ലീം പള്ളി 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കഥാപ്രസംഗം

thumb|300px|വസന്തകുമാർസാംബശിവൻ
 
കഥാപ്രസംഗം കേരളത്തിൽ വികസിച്ചുവന്ന ഒരു കഥ പറച്ചിൽ രീതിയാണ്. പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ ആരംഭത്തിലുമായി സമൂഹത്തിലെ ദുഷിച്ച പ്രവണതകൾക്കെതിരെ ജനങ്ങളെ ബോധവൽക്കരിക്കാനായി ആരംഭിച്ച കലാരൂപമാണിത്. ഒരു കഥാപ്രസംഗകനും (**കാഥികൻ**) കുറച്ചു പിന്നണിയും അടങ്ങിയതാണ് കഥാപ്രസംഗസദസ്സ്. കഥാപ്രസംഗകൻ വളരെ നാടകീയമായി കഥയെ ഗാനങ്ങളുടെ അകമ്പടിയോടെ അവതരിപ്പിക്കുന്നു. പുരാണകഥകളെ അധികരിച്ചും ധാരാളം കഥാപ്രസംഗ‌ങ്ങൾ രൂപം കൊണ്ടിട്ടുണ്ട് കേരളത്തിലെ ഗ്രാമീണ സദസ്സുകൾക്കു വിശ്വസാഹിത്യത്തിലെ ചില പ്രധാന കൃതികൾ പരിചയപ്പെടുത്തുന്നതിൽ കാഥികർ പങ്കു വഹിച്ചിട്ടുണ്ട്.

## ചരിത്രം
ലഘുചിത്രം|കഥാപ്രസംഗ അവതരണം
[വലത്ത്‌|ലഘുചിത്രം|256x256ബിന്ദു|'''[ചിറക്കര സലിംകുമാർ''' കഥാപ്രസംഗം അവതരിപ്പിക്കുന്നു]]
ദക്ഷിണ കേരളത്തിൽ പ്രചാരമുള്ള വില്ലടിച്ചാൺ പാട്ട്,ഒരു പരിധിവരെ ചാക്യാർകൂത്ത് തുടങ്ങിയവ കഥാപ്രസംഗത്തിന്റെ മുൻകാലരൂപങ്ങളായി കണക്കാക്കാവുന്നതാണ്. ഇവയിലെല്ലാം കഥാപ്രസംഗത്തിലെന്നപോലെ പാട്ടിനും ആഖ്യാനത്തിനും തുല്യ പ്രാധാന്യമുണ്ട്.

ബോധേശ്വരനാണ് കഥാപ്രസംഗത്തിന്റെ ഉപജ്ഞാതാവ്. കെ.കെ. വാദ്ധാർ, ജോസഫ് കൈമാപ്പറമ്പൻ, എം.പി. മന്മഥൻ എന്നിവരൊക്കെ ആദ്യകാലത്തെ പ്രഗൽഭരായ കാഥികരാണ്.

* == പ്രശസ്ത കാഥികർ ==
*വി. സാംബശിവൻ
*പാറശ്ശാല തങ്കപ്പൻ ഭാഗവതർ
*കെടാമംഗലം സദാനന്ദൻ
*വി. ഹർഷകുമാർ
*കടവൂർ ബാലൻ
*കടവൂർ ശിവദാസൻ
*തേവർത്തോട്ടം സുകുമാരൻ
*ചിറക്കര സലീംകുമാർ
*പട്ടംത്തുരുത്ത് വിലാസിനി
*വസന്തകുമാർ സാംബശിവൻ
*അയിലം ഉണ്ണിക്കൃഷ്ണൻ
*കൊല്ലം ബാബു
*ആലുവ മോഹൻരാജ്
* വി.വി. ജോസ് കല്ലട

## പാരഡി കഥാപ്രസംഗം
ഹാസ്യകഥകളെ ചലച്ചിത്രഗാനങ്ങളുടെ പാരഡിയുടെ അകമ്പടിയോടെ അവതരിപ്പിക്കുന്ന രീതിയാണിത്. ചലച്ചിത്ര നടനും കൂടിയായ വി.ഡി. രാജപ്പന്റെ ഇത്തരം നിരവധി കഥാപ്രസംഗങ്ങൾ കാസറ്റുകളുടെ രൂപത്തിൽ പുറത്തിറങ്ങിയിട്ടുണ്ട്.
kadhaprasangam

വർഗ്ഗം:കഥാപ്രസംഗം
വർഗ്ഗം:കേരള സ്കൂൾ കലോത്സവ ഇനങ്ങൾ
രസതന്ത്രത്തിനുള്ള നോബൽ സമ്മാനം

ആൽ‌ഫ്രഡ് നോബൽ ഏർപ്പെടുത്തിയ അഞ്ചു നോബൽ സമ്മാനങ്ങളിലൊന്നാണ് **രസതന്ത്രത്തിനുള്ള നോബൽ സമ്മാനം** (ഇംഗ്ലീഷ്: *Nobel Prize in Chemistry*, സ്വീഡിഷ്: **). 1901 മുതൽ ഏതാണ്ട് എല്ലാ വർഷവും രസതന്ത്രത്തിന് നൽകിയ ഏറ്റവും മികച്ച സംഭാവനകൾക്ക് റോയൽ സ്വീഡിഷ് അക്കാഡമി ഓഫ് സയൻസസ് ആണ് ഈ പുരസ്കാരം നൽകുന്നത്. നോബൽ ഫൗണ്ടേഷന്റെ പേരിൽ റോയൽ സ്വീഡിഷ് അക്കാഡമി ഓഫ് സയൻസസ് നൽകുന്ന ഈ പുരസ്കാരത്തിന്റെ ജേതാവിനെ തീരുമാനിക്കുന്നത് രസതന്ത്രത്തിനായുള്ള നോബൽ കമ്മിറ്റിയാണ്. അക്കാഡമി തിരഞ്ഞെടുക്കുന്ന അഞ്ചു പേരാണ് ഈ കമ്മിറ്റിയിലുള്ളത്. 1901 മുതൽ നോബലിന്റെ മരണവാർഷികദിനമായ ഡിസംബർ 10ന് സ്റ്റോക്ക്‌ഹോമിൽവച്ചാണ് അവർഡ് നൽകുന്നത്.

## അവാർഡ് ജേതാക്കൾ
രസതന്ത്രത്തിനുള്ള നോബൽ സമ്മാന ജേതാക്കളുടെ പട്ടിക.

## അവലംബം

## പുറത്തേയ്ക്കുള്ള കണ്ണികൾ
*"Green Fluorescent Protein - 2008 Nobel Chemistry Award - A great description of the work done by the 2008 laureates.
*"Nobel Prize for Chemistry. Front and back images of the medal. 1954" .  "Source: Photo by Eric Arnold. Ava Helen and Linus Pauling Papers. Honors and Awards, 1954h2.1."  "All Documents and Media: Pictures and Illustrations", *Linus Pauling and The Nature of the Chemical Bond: A Documentary History*, the Valley Library, Oregon State University.  Accessed December 7, 2007.
* Graphics: National Chemistry Nobel Prize shares 1901-2009 by citizenship at the time of the award and by country of birth. From J. Schmidhuber (2010), Evolution of National Nobel Prize Shares in the 20th Century at arXiv:1009.2634v1
*"The Nobel Prize in Chemistry" – Official site of the Nobel Foundation.
*"The Nobel Prize Medal for Physics and Chemistry" –  Official webpage of the Nobel Foundation.
*"What the Nobel Laureates Receive"  – Featured link in "The Nobel Prize Award Ceremonies".

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം
കേവലക്രിയ

ഒരു ക്രിയയിൽ സ്വയം അർത്ഥം ഉണ്ടെങ്കിൽ അത്തരം ക്രിയകളെ **കേവലക്രിയ**കൾ എന്ന് മലയാളവ്യാകരണത്തിൽ പറയുന്നു. ഇത്തരം ക്രിയകൾക്കുള്ള പ്രത്യേകത പരപ്രേരണയോടെ നടത്തുന്നവയല്ല, മറിച്ച് സ്വയം നടത്തുന്ന ക്രിയ എന്നുള്ളതാണ്‌. പരപ്രേരണയാൽ നടത്തപ്പെടുന്ന ക്രിയകളെയാണ്‌ പ്രയോജകക്രിയ എന്നു പറയുന്നത്.

 **പഠിക്കുന്നു, നടക്കുന്നു, കിടക്കുന്നു, ഉറങ്ങുന്നു, ഓടുന്നു, വളരുന്നു, ചാടുന്നു.**
മേല്പ്പറഞ്ഞവ കേവലക്രിയകൾക്ക് ചില ഉദാഹരണങ്ങളാണ്‌.

കേവലക്രിയയ്ക്ക് രണ്ട് പിരിവുകൾ ഉണ്ട്. അവ കാരിതക്രിയ, അകാരിതക്രിയ എന്നിങ്ങനെ അറിയപ്പെടുന്നു.

### കാരിതക്രിയ
ക്രിയാപദത്തിൽ **ക്കു** എന്ന അക്ഷരം ഉണ്ടായാൽ അത്തരം ക്രിയകളെ കാരിതക്രിയകൾ എന്ന് പറയുന്നു.

**നോക്കുന്നു, പറക്കുന്നു, ചിരിക്കുന്നു, വിളിക്കുന്നു** തുടങ്ങിയവ കാരിത ക്രിയകൾക്ക് ചില ഉദാഹരണങ്ങൾ ആണ്‌
### അകാരിതക്രിയ
ക്രിയാപദത്തിൽ **ക്കു** എന്ന അക്ഷരം ഇല്ല എങ്കിൽ അത്തരം ക്രിയകൾ **അകാരിത ക്രിയകൾ ** എന്ന് അറിയപ്പെടുനു.

**മറയുന്നു, കാണുന്നു, പറയുന്നു, കുറയുന്നു, തെളിയുന്നു, മങ്ങുന്നു** തുടങ്ങിയവ അകാരിത ക്രിയകൾക്ക് ചില ഉദാഹരണങ്ങളാണ്‌.
## കൂടുതൽ അറിവിന്‌
*ക്രിയ
*പ്രയോജകക്രിയ
ചെറുതന

ആലപ്പുഴ ജില്ലയിൽ ഹരിപ്പാടിനു 3.5 കി.മി. വടക്കായി സ്ഥിതി ചെയ്യുന്ന ഗ്രാമമാണ്‌ **ചെറുതന**.

## സ്ഥിതിവിവരക്കണക്കുകൾ
2001 ലെ സെൻസസ് പ്രകാരം ഇവിടുത്തെ ജനസംഖ്യ 12944 ആണ്. ഇതിൽ 6162 പുരുഷനും, 6782 സ്ത്രീകളും ഉൾപ്പെടുന്നു. 

## അവലംബം

## പുറത്തേക്കുള്ള കണ്ണികൾ

വിഭാഗം: ആലപ്പുഴ ജില്ലയിലെ ഗ്രാമങ്ങൾ
ലംബാടി

thumb|300px|right|ലംബാടി സ്ത്രീയും പുരുഷനും
thumb|2019-ൽ തെലങ്കാനയിൽ നിന്നുള്ള രണ്ട് ബഞ്ജാര യുവാക്കൾ ലംബഡി ഭാഷയിൽ സംവദിക്കുന്നു

ഇന്ത്യയിലെ മഹാരാഷ്ട്ര, ആന്ധ്രാപ്രദേശ്, കർണ്ണാടക, തമിഴ്‌നാട് എന്നീ സംസ്ഥാനങ്ങളിൽ കണ്ടുവരുന്ന ഒരു ഗോത്രവർഗ്ഗമാണ് **ലംബാടി‍** അഥവാ **ബഞ്ചാര‍**. മറ്റു സംസ്ഥാനങ്ങളിലും പരന്നു കിടക്കുന്ന ഇവർ ലംബാടി,**സുഗാലി**, **ഗോർ** എന്നിങ്ങനെ വിവിധപേരുകളിലാണ് വിവിധയിടങ്ങളിൽ അറിയപ്പെടുന്നത്.  ലംബാടി എന്ന് ആന്ധ്രാപ്രദേശിൽ അറിയപ്പെടുന്ന ഇവരെ തെലുങ്കാന പ്രദേശത്താണ്‌  കൂടുതലായും കണ്ടുവരുന്നത്. തണ്ട എന്നറിയപ്പെടുന്ന കൂട്ടങ്ങളായാണ്‌ ഇവർ ജീവിക്കുന്നത്. കൃഷി, കന്നുകാലിവളർത്തൽ എന്നിവയാണ്‌ കൂടുതൽ പേരുടേയും ഉപജീവനമാർഗ്ഗങ്ങൾ. ‌

ഡെക്കാൻ പ്രദേശത്ത് ബഞ്ചാരകളുടെ സാന്നിധ്യം ആരംഭിച്ചിട്ട് ഏകദേശം മുന്നൂറോളം വർഷങ്ങളായി. ഒറ്റപ്പെട്ട ജീവിതം മൂലം ഇക്കൂട്ടരിൽ മിക്കവരും വിദ്യഭ്യാസസമ്പന്നരല്ലെന്നു മാത്രമല്ല ദരിദ്രരുമാണ്‌. പ്രദേശത്തെ മറ്റു വർഗ്ഗക്കാരുമായി താരതമ്യം ചെയ്താൽ ലംബാടികൾ ഉയരമുള്ളവരും വെളുത്തവരും വളഞ്ഞ മൂക്കുള്ളവരുമാണ്‌. റോമ ജിപ്സികളുമായി ബന്ധമുള്ള ഈ ഗോത്രവർഗ്ഗത്തിന്റെ ഉൽഭവം രാജസ്ഥാനിലാണ്‌. ലംബാടി സ്ത്രീകളുടെ പരമ്പരാഗതനൃത്തമായ ലംബാടയിൽ ഉപയോഗിക്കുന്ന വർണ്ണപ്പകിട്ടാർന്ന വസ്ത്രങ്ങളും ആഭരണങ്ങളും ഈ രാജസ്ഥാൻ ബന്ധത്തെ വിളിച്ചറിയിക്കുന്നു. ഇന്തോ-യുറോപ്യൻ ഗണത്തില്പ്പെടുന്ന ലംബാടി ഭാഷ സംസാരിക്കുന്ന ഏകദേശം 2,867,000 പേരാണ്‌ ഈ സമൂഹത്തിലുള്ളത്.  നാടോടികളായിരുന്ന ഇവരുടെ പുതിയതലമുറയിലുള്ളവർ ജോലി ചെയ്ത് ഒരിടത്ത് സ്ഥിരതാമസമാക്കുന്നുണ്ട്.
## ചരിത്രം
right|thumb|250px|ലംബാടികളുടെ കാളവണ്ടികൾ

വണിക്കുകളായ നാടോടികളായിരുന്നു‌ ബഞ്ചാരകൾ. ഇവരുടെ കൂട്ടത്തെ **തണ്ട** (tanda) എന്നാണ്‌ അറിയപ്പെട്ടിരുന്നത്. ധാന്യങ്ങളും മറ്റും കാളപ്പുറത്തേറ്റി ഗ്രാമപ്രദേശങ്ങളിൽ നിന്ന് നഗരങ്ങളിലെത്തിച്ച് വിൽക്കുക എന്നതായിരുന്നു ഇവരുടെ തൊഴിൽ. 

നഗരങ്ങളിലെ ചന്തകളിലേക്ക് ധാന്യങ്ങൾ എത്തിക്കുന്നതിന്‌ ദില്ലി സുൽത്താൻ അലാവുദ്ദീൻ ഖിൽജി ബഞ്ചാരകളെ ഉപയോഗപ്പെടുത്തിയിരുന്നു. ബഞ്ചാരകളെക്കുറിച്ച് മുഗൾ ചക്രവർത്തി ജഹാംഗീറിന്റെ ഓർമ്മക്കുറിപ്പുകളിലും വിശദീകരിച്ചിട്ടുണ്ട്.

യുദ്ധകാലത്ത് മുഗൾ സൈന്യത്തിനു വേണ്ടിയുള്ള ഭക്ഷ്യധാന്യങ്ങൾ ബഞ്ചാരകളാണ്‌ യുദ്ധഭൂമിയിലെത്തിച്ചിരുന്നത്. ഒരു ലക്ഷത്തോളം കാളകൾ അടങ്ങിയ തണ്ടയായാണ്‌ വൻ സൈന്യത്തിന്‌ ഭക്ഷ്യസാധങ്ങൾ എത്തിച്ചിരുന്നത്.

ഒരിടത്തും സ്ഥിരതാമസമാക്കാത്ത ബഞ്ചാരകൾ സകുടുംബമാണ്‌ ഈ കച്ചവടയാത്രകൾ നടത്തിയിരുന്നത്. എഴുനൂറോളം കുടുംബങ്ങൾ വരെ ഒരു തണ്ടയിൽ ഉണ്ടായിരുന്നു. ദിവസേന ആറോ ഏഴോ മൈൽ ദൂരം മാത്രമേ ഇവർ സഞ്ചരിച്ചിരുന്നുള്ളൂ.

വിലക്കുറവുള്ളയിടങ്ങലീൽ നിന്ന് ധാന്യങ്ങൾ വാങ്ങുകയും മറ്റൊരിടത്തു കൊണ്ടുപോയി കൂടിയ വിലക്ക് വിൽക്കുകയും ചെയ്തിരുന്നു. ഇതിനു ശേഷം അവിടെനിന്നും വിലക്കുറവിൽ ലഭ്യമാകുന്ന മറ്റെന്തെങ്കിലും വാങ്ങി മറ്റൊരിടത്തേക്ക് നീങ്ങുന്നു.

## അവലംബം


## ഇതും കാണുക
ഗടബകൾ

## ചിത്രങ്ങൾ

ചിത്രം:ലംബാടി സ്ത്രീ.jpg
ചിത്രം:ലംബാടികൾ.jpg
ചിത്രം:ലംബാടി സ്ത്രീ സീതപ്പഴവില്പനയിൽ.jpg


വർഗ്ഗം:ഇന്ത്യയിലെ ഗോത്രവർഗ്ഗങ്ങൾ
വർഗ്ഗം:ഇന്ത്യയിലെ ആദിവാസികൾ
മുസ്‌ലിം (വിവക്ഷകൾ)

*മുസ്‌ലിം - ഇസ്‌ലാം മതാ‍നുയായികൾ
*മുസ്‌ലിം (ഹദീഥ്) - ഹദീഥ്, സ്വഹീഹ് മുസ്‌ലിം എന്ന ഹദീഥ് ഗ്രന്ഥം.
*മുസ്‌ലിം ഇബ്‌നു അൽ ഹജ്ജാജ് - ഇമാം മുസ്ലിം, സഹീഹ് മുസ്ലിം എന്ന ഹദീഥ് ഗ്രന്ഥത്തിന്റെ ഉപജ്ഞാതാവ്.
പരവൂർ

കൊല്ലം‌ ജില്ലയുടെ തെക്ക് പടിഞ്ഞാറായി  സ്ഥിതി ചെയ്യുന്ന ഒരു പട്ടണമാണ്‌ **പരവൂർ**. ‍കടലും ഇത്തിക്കര കായലും പൊഴി മുഖാന്തരം ഒന്നുചേരുന്ന ഒരു തീരപ്രദേശമാണ് പരവൂർ. പരവൂരിന്റെ പടിഞ്ഞാറെ അതിർത്തി അറബിക്കടലാണ്. ‍നഗരമധ്യത്തിൽ നിന്ന് 11.6 കിലോമീറ്റർ (7.2 മൈൽ) തെക്കുകിഴക്കായി സ്ഥിതി ചെയ്യുന്ന ഇത് കൊല്ലം മെട്രോപൊളിറ്റൻ പ്രദേശത്തിന്റെ ഭാഗമാണ്. ജില്ലയിലെ ഒരു പ്രധാന മത്സ്യബന്ധനകേന്ദ്രവും കയറുല്പാദനകേന്ദ്രവുമാണ് ഇത്. കൂടാതെ ഒരു പ്രധാന വിനോദസഞ്ചാരകേന്ദ്രം കൂടിയാണ്. പ്രമുഖ സാഹിത്യകാരൻമാരായ കെ.സി. കേശവപിള്ള (1865-1913), കേശവൻ ആശാൻ (1869-1917) എന്നിവർ പരവൂരിലാണ് ജനിച്ചത്. പ്രമുഖ സംഗീത സംവിധായകനായ ജി. ദേവരാജൻ  അഥവാ ദേവരാജൻ മാസ്റ്റർ (27.9.1925 - 15.3.2006) പരവൂർ സ്വദേശിയാണ്.

## ഭൂമിശാസ്ത്രം
8.78 N 76 E അക്ഷാംശരേഖാംശങ്ങളിൽ സ്ഥിതി ചെയ്യുന്ന പരവൂർ സമുദ്രനിരപ്പിൽനിന്ന് ശരാശരി 10 മീറ്റർ (32 അടി) ഉയരത്തിലാണ്. കൊല്ലത്ത് നിന്ന് 21 കിലോമീറ്റർ അകലെയുള്ള പരവൂർ പട്ടണം കായലിനും കടലിനുമിടയിൽ വ്യാപിച്ചുകിടക്കുന്ന ഒരു ഇടുങ്ങിയ കരയാണ്. പരവൂരിലൂടെയാണ് ഇത്തിക്കര നദി ഒഴുകുന്നത്. പറവൂരിലെ നെടുങ്ങോലം കണ്ടൽക്കാടുകൾക്ക് പേരുകേട്ടതാണ്.
*പരവൂരിൻറെ ചിത്രങ്ങൾക്ക് ഇവിടെ ഞെക്കുക

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:1988-ൽ ഇന്ത്യയിൽ സ്ഥാപിതമായത്
കാന്തല്ലൂർ

right|thumb|250px|കാന്തല്ലൂരിന്റെ ഒരു ദൃശ്യം
ലഘുചിത്രം|കാന്തല്ലൂരിൽ വിളഞ്ഞ ആപ്പിൾ
കേരളത്തിലെ ഇടുക്കി ജില്ലയിലെ ദേവികുളം താലൂക്കിലെ കാന്തല്ലൂർ പഞ്ചായത്തിലെ തമിഴ് പ്രധാന ഭാഷയായി സംസാരിക്കുന്ന, തമിഴ്നാടുമായി അതിർത്തി പങ്കിടുന്ന ഗ്രാമമാണ് **കാന്തല്ലൂർ**. വിസ്തീർണ്ണം 4842 ഹെക്റ്റർ. കീഴാന്തൂർ, മറയൂർ, കൊട്ടാക്കമ്പൂർ, വട്ടവട, എന്നിവകളാണ് ഈ ഗ്രാമത്തിന്റെ അതിർത്തി പ്രദേശങ്ങൾ. ശൈത്യകാല പച്ചക്കറികൾ വ്യാപകമായി ഇവിടെ കൃഷി ചെയ്തുവരുന്നു. ആപ്പിൾ, പ്ലം, മാതളനാരകം, പേരയ്ക്ക, നെല്ലിക്ക, മുട്ടപ്പഴം, പീച്ച്, കോളീഫ്ലവർ, കാരറ്റ്, ബീൻസ്, ഉരുളക്കിഴങ്ങ്, ബീറ്റ്റൂട്ട്, വെളുത്തുള്ളി തുടങ്ങിയ കേരളത്തിൽ കണ്ടുവരുന്നതും അല്ലാത്തതുമായ പഴം, പച്ചക്കറി വർഗ്ഗങ്ങൾ ഇവിടെ കൃഷി ചെയ്തുവരുന്നു. കാന്തല്ലൂരിൽ വിളയുന്ന ആപ്പിൾ പ്രശസ്‌തമാണ്‌.

## ഗതാഗതം
മൂന്നാറിൽനിന്നും   മറയൂർവഴി 57ഉം  , ഉടുമൽപേട്ട - മറയൂർ വഴി 42കിലോമീറ്ററുംസഞ്ചരിച്ചാൽ കാന്തല്ലൂരിൽ എത്താനാകും.ഏറ്റവും അടുത്ത വിമാനത്താവളങ്ങൾ  കൊച്ചിയും(170 KM) കോയമ്പത്തൂരുമാണ്(115 KM)  അടുത്ത റയിൽവേസ്റ്റേഷനുകൾ  ഉടുമൽപേട്ട (115 KM) ആലുവ(172 KM)എന്നിവയാണ്. 

## ഭൂമിശാസ്ത്രം
മറയൂരിനടുത്ത്, പശ്ചിമഘട്ടത്തിന്റെ കിഴക്കുവശത്തായി സ്ഥിതി ചെയ്യുന്ന കാന്തല്ലൂർ ഒരു മഴനിഴൽ ഗ്രാമമാണ്. തണുപ്പുകാലത്തെ പഴങ്ങൾക്കും പച്ചക്കറികൾക്കും പേരുകേട്ട സ്ഥലമാണിത്. ആപ്പിൾ, ഓറഞ്ച്, പ്ലം, പീച്ച് തുടങ്ങി കേരളത്തിലെ മറ്റ് ഭാഗങ്ങളിൽ കൃഷി ചെയ്യാത്ത മറ്റ് പഴങ്ങളുടെയും പച്ചക്കറികളുടെയും വിളവെടുപ്പിന് കാന്തല്ലൂർ പ്രശസ്തമാണ്. കാന്തല്ലൂരിനെ ചുറ്റിപ്പറ്റിയുള്ള ഒരു നിത്യഹരിത വനമാണ് ആനമുടി ഷോലൈ ദേശീയോദ്യാനം (മുമ്പ് മന്നവൻ ചോള എന്നറിയപ്പെട്ടിരുന്നു). പട്ടിശ്ശേരി അണക്കെട്ട്, കുളച്ചിവയൽ പാറകൾ, കീഴന്തൂർ വെള്ളച്ചാട്ടങ്ങൾ, ഇരച്ചിൽപ്പാറ വെള്ളച്ചാട്ടം, ശ്രീരാമന്റെ ഗുഹാക്ഷേത്രം എന്നിവയാണ് ഇവിടുത്തെ പ്രധാന ആകർഷണങ്ങൾ.

## പഞ്ചായത്ത്
പതിമൂന്ന് വാർഡുകൾ ഉൾപ്പെടുന്ന ഗ്രാമപഞ്ചായത്ത് ആണ് കാന്തല്ലൂർ.
പി. ടി തങ്കച്ചനാണ്  കാന്തല്ലൂർ ഗ്രാമപഞ്ചായത്തിന്റെ നിലവിലെ പ്രസിഡന്റ്.  ലോകത്തിലെ ഏറ്റവും വേഗതയേറിയ പെർഫോമിംഗ്‌ ചിത്രകാരനും ലോകസഞ്ചാരിയുമായ ഡോ. ജിതേഷ്ജി യാണ് ഗ്രാമപഞ്ചായത്തിന്റെയും കാന്തല്ലൂർ ടൂറിസത്തിന്റെയും ഇന്റർനാഷണൽ ബ്രാൻഡ് അമ്പാസഡർ 

## അവലംബം


വിഭാഗം: ഇടുക്കി ജില്ലയിലെ ഗ്രാമങ്ങൾ
പകർപ്പവകാശം

right|thumb|200px|പകർപ്പവകാശത്തിന്റെ ചിഹ്നം
**പകർപ്പവകാശം** എന്നാൽ *ഒരു വ്യക്തി സ്വന്തം കഴിവും സമയവും ഉപയോഗിച്ച് നിർമ്മിച്ച ഒരു സൃഷ്ടിയിൻമേൽ  ആ വ്യക്തിക്ക് ലഭിക്കുന്ന പകർത്തുവാനും മാറ്റം വരുത്തുവാനും പുനർ നിർമ്മിക്കുവാനുമുള്ള അവകാശം* ആണ്‌ . ഒരു യഥാർത്ഥ ചിത്രത്തിൻറേയോ എഴുതപ്പെട്ടിട്ടുള്ള ഒരു വസ്തുവിൻറേയോ പരിഭാഷ, അനുകരണം, പുനർനിർമ്മാണം എന്നിവ തടയുന്നതിനായി കൊണ്ടുവരപ്പെട്ട ഈ നിയമം, അച്ചടിശാലകൾ ഉണ്ടായതിനുശേഷമാണ്‌ കൂടുതലായി ഉപയോഗിച്ച് തുടങ്ങിയത്. പ്രസാധന-മാധ്യമരംഗങ്ങളിൽ ആധുനികസൗകര്യങ്ങൾ വന്നതോട് കൂടി പകർപ്പവകാശസം‌രക്ഷണത്തിന്റെ ആവശ്യകത കൂടുതൽ വികസിക്കുകയും പ്രസാധനം, സംഗീതം, കലകൾ, ചലച്ചിത്രം, ശബ്ദലേഖനം, വാർത്താ പ്രക്ഷേപണങ്ങൾ,  പത്ര മാധ്യമ സൃഷ്ടികൾ,  ഫോട്ടോകൾ, പെയിന്റിങ്ങുകൾ, ശില്പങ്ങൾ, വാസ്തുവിദ്യാരൂപാരേഖകൾ, കമ്പ്യൂട്ടർ പ്രോഗ്രാമുകൾ, സോഫ്റ്റ്‌വെയർ  എന്നീ വിഭാഗങ്ങളെക്കൂടി ഈ നിയമത്തിൻറെ പരിധിയിൽ കൊണ്ടുവരികയും ചെയ്തു. പകർപ്പവകാശം നേടിയവ  മറ്റുള്ളവർക്ക് ഉപയോഗിക്കാം. എന്നാൽ ഇവ പകർപ്പവകാശക്കാരന്റെ രേഖാമൂലമുള്ള അനുമതി കൂടാതെ പകർത്താനോ, മാറ്റം വരുത്താനോ, പുനർ നിർമ്മാണം നടത്താനോ, പരിഭാഷപ്പെടുത്തുവാനോ പാടില്ല. കലാസൃഷ്ടികളെ സംബന്ധിച്ചാണെങ്കിൽ, അവയെ പകർത്തുക, പരിഷ്ക്കരിക്കുക, അനുകരിക്കുക, വിപണനം ചെയ്യുക, മറ്റിടങ്ങളിൽ ഉപയോഗിക്കുക എന്നിവയൊക്കെ നിയമ വിരുദ്ധമാണ്.

## നിയമ പരിരക്ഷ
സാഹിത്യ സൃഷ്ടികൾക്ക് ഉടമസ്ഥന്റെ കാലശേഷം 60  വര്ഷം വരെയും റേഡിയോ ടെലിവിഷൻ പ്രക്ഷേപണങ്ങൾക്ക്  പ്രക്ഷേപണ മാസം മുതൽ 25 വർഷം വരെയും നിയമ പരിരക്ഷ ലഭിക്കും.  സർക്കാർ പ്രസിദ്ധീകരണങ്ങൾ, സിനിമ ഫിലിമുകൾ, റിക്കോർഡുകൾ, ഫോട്ടോകൾ, മരണാനന്തര പ്രസിദ്ധീകരണങ്ങൾ, അജ്ഞാത നാമാക്കളുടെ കൃതികൾ എന്നിവയ്ക്ക് പ്രസിദ്ധീകരണ മാസം മുതൽ 60  വർഷം നിയമ പരിരക്ഷ ഉണ്ട് .  
## ഭാരത നിയമങ്ങൾ
ഭാരതത്തിൽ പകർപ്പവകാശത്തേക്കുറിച്ച് നിയമം ആദ്യമായി എത്തുന്നത് 1914-ൽ ആണ്‌. ആ നിയമം 1911 ൽ ബ്രിട്ടീഷ് ഗവണ്മെൻറ് ഉണ്ടാക്കിയ നിയമത്തെ കുറച്ച് പരിഷ്കാരങ്ങൾ വരുത്തിയതായിരുന്നു. പിന്നീട് ഭാരത്തിന്‌ സ്വന്തമായും പൂർണ്ണരൂപത്തിലും നിയമം കൊണ്ട് വരുന്നത് 1957-ൽ ആണ്‌. ഈ നിയമം 1956 ൽ ബ്രിട്ടീഷ് ഗവണ്മെൻറ് ഉണ്ടാക്കിയ നിയമത്തിൻറെ തുടർച്ചയായി അസാധാരണ ഗസറ്റ് വിജ്ഞാപനം-II, നം. 269, വകുപ്പ് 3, താൾ 167 ൽ 21 ജനുവരി 1958 ൽ നിർബന്ധമായും പാലിക്കേണ്ട നിയമമാക്കി. ഈ നിയമം  1983, 1984, 1992, 1994, 1999 എന്നിങ്ങനെ ഇതുവരെ 5 ഭേദഗതികൾ വരുത്തിട്ടുണ്ട്. എങ്കിലും 1994 ലെ നിയമമാണ്‌ കൂടുതലായും ഉപയോഗിക്കുന്നത്.
## ഇതും കാണുക
* പകർപ്പവകാശ നിയമം, 1957 (ഇന്ത്യ)
## അവലംബം
* ഭാരത സർക്കാറിൻറെ ഔദ്ദ്യോഗിക പോർട്ടൽ
* 1957ലെ പകർപ്പവകാശ നിയമം. 
* A handbook of Copyright Act നിയമവും നിർവചനവും
* ഐ. ആർ. സി. സി. 
* വക്കീൽ നം 1 
* നാസ്സ്കോം 
* അമേരിക്കൻ ഐക്യനാടുകളിലെ പകർപ്പവകാശനിയമങ്ങൾ
* കാനഡയിലെ പകർപ്പവകാശ നിയമങ്ങൾ 
* മലയാള മനോരമ , 2010  നവംബർ ൨൨.

വർഗ്ഗം:പകർപ്പവകാശം95444 60095
മാസ്സ് സ്പെക്ട്രോമെട്രി

ഒരു പദാർത്ഥം നിർമ്മിക്കപ്പെട്ടിരിക്കുന്ന വിവിധ അണുക്കളെ തിരിച്ചറിയാനുള്ള ഒരു ശാസ്ത്രീയരീതിയാണ് മാസ് സ്പെക്ട്രോമെട്രി. മുൻ‌കാലങ്ങളിൽ ഇതിനെ മാസ്സ് സ്പെക്ട്രോസ്കോപ്പി എന്നറിയപ്പെട്ടിരുന്നു. മാസ്സ്-സ്പെക് എന്നും എം.എസ്. എന്ന ചുരുക്കപ്പേരിലും ഈ രീതി അറിയപ്പെടുന്നുണ്ട്. ഇതിനുപയോഗിക്കുന്ന ഉപകരണമാണ് **[[മാസ് സ്പെക്ട്രോമീറ്റർ]]**.

## മാസ് സ്പെക്ട്രോമീറ്ററിന്റെ പ്രവർത്തനം

thumb|right|300px|ഒരു മാസ് സ്പെക്ട്രോമീറ്റർ
എല്ലാ മാസ് സ്പെക്ട്രോമീറ്ററിനും മൂന്ന് അടിസ്ഥാനഭാഗങ്ങളുണ്ടായിരിക്കും. അവ താഴെപ്പറയുന്നു.
# അയോൺ സ്രോതസ്.
# മാസ്സ് അനലൈസർ
# ഡിറ്റക്റ്റർ

തിരിച്ചറിയേണ്ട പദാർത്ഥത്തിൽ ഇലക്ട്രോണുകളെ ശക്തിയായി പതിപ്പിക്കുന്നു. അങ്ങനെ ആ പദാർത്ഥത്തിലെ അണുക്കൾ അയോണുകളായി മാറുന്നു (ചാർജുള്ള അണുക്കൾ). ഈ അയോണുകളെ ഒരു കാന്തികക്ഷേത്രത്തിലൂടെ കടത്തിവിടുകയും ഈ കാന്തികക്ഷേത്രം വിവിധ അയോണുകളെ അവയുടെ പിണ്ഡത്തിനനുസൃതമായി വ്യത്യസ്ത അളവിൽ സഞ്ചാരപാതക്ക് മാറ്റം വരുത്തുകയും ചെയ്യുന്നു. അങ്ങനെ കാന്തികക്ഷേത്രം ഈ അയോണുകളുടെ പാറ്റേൺ ഉണ്ടാക്കുന്നു. ഇതിനെയാണ് മാസ് സ്പെക്ട്രം എന്നു പറയുന്നത്. അയോണുകളുടെ സ്പെക്ട്രത്തിലെ സ്ഥാനം നോക്കി അതിന്റെ പിണ്ഡവും, ചാർജും കണക്കാക്കാൻ സാധിക്കും. ഇങ്ങനെയാണ് ഒരു പദാർത്ഥത്തിലെ അണുക്കളെ ശാസ്ത്രജ്ഞർ തിരിച്ചറിയുന്നത്.

ഈ ഉപകരണത്തിൽ നടക്കുന്ന പ്രവർത്തനത്തിന്റെ വിവിധ ഘട്ടങ്ങൾ ഇവയാണ്‌.

* പരിശോധിക്കേണ്ട വസ്തുവിൽ നിന്നും അയോണുകൾ ഉണ്ടാക്കുക.
* വ്യത്യസ്ത പിണ്ഡമുള്ള അയോണുകളെ വേർതിരിക്കുക.
* വിവിധ പിണ്ഡമുള്ള അയോണുകളേയും തിരിച്ചറിഞ്ഞ് അവയുടെ എണ്ണമെടുക്കുക.
* ഈ വിവരത്തിൽ നിന്നും മാസ് സ്പെക്ട്രം നിർമ്മിക്കുക.
## ഉപയോഗങ്ങൾ
അറിയപ്പെടാത്ത സം‌യുക്തങ്ങളെ തിരിച്ചറിയുന്നതിനും, സം‌യുക്തത്തിലെ ഐസോട്ടോപ്പുകളുടെ മിശ്രണം കണ്ടെത്തുന്നതിനും, സം‌യുക്തത്തിന്റെ ഘടന മനസ്സിലാക്കുന്നതിനും മറ്റുമായി നിരവധി ഉപയോഗങ്ങൾ ഇതിനുണ്ട്.
## അവലംബം
* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

വിഭാഗം:സാങ്കേതികം
ഐസോടോപ്പ്

ലഘുചിത്രം|https://commons.wikimedia.org/wiki/Category:Isotopes
 
ഒരു മൂലകത്തിന്റെ ന്യൂട്രോണുകളുടെ എണ്ണം അതേ മൂലകത്തിന്റെ മറ്റൊന്നിലെ എണ്ണത്തിൽ നിന്നും വിഭിന്നമാണെങ്കിൽ വ്യത്യസ്ത അണുകേന്ദ്രങ്ങളുള്ള ഒരേ മൂലകത്തിന്റെ അണുക്കളെ ഐസോട്ടോപ്പുകൾ എന്നു പറയാം. അതായത് ഒരേ അണു സംഖ്യയും വ്യത്യസ്ത പിണ്ഡസംഖ്യയും ഉള്ളവയാണ്‌ "ഐസോട്ടോപ്പുകൾ".1900 ൽ 'ഫ്രെഡറിക് സോഡി' എന്ന ശാസ്ത്രജ്ഞനാണ്‌ ഐസോട്ടോപ് എന്ന പദം ആദ്യമുപയോഗിച്ചത്.

## പ്രത്യേകതകൾ
ഐസോട്ടോപ്പുകൾ ഒരു മൂലകത്തിന്റെ വിവിധ പതിപ്പുകളാണ്‌. ഒരു മൂലകത്തിന്റെ ഐസോട്ടോപ്പുകൾക്ക് ഒരേ അണുസംഖ്യയായിരിക്കും അതുകൊണ്ട് ഒരേ രാസഗുണങ്ങളും അവപ്രകടിപ്പിക്കുന്നു. എന്നാൽ അണുഭാരം വ്യത്യസ്തമായതിനാൽ സാന്ദ്രത പോലുള്ള ഭൗതികഗുണങ്ങൾ വ്യത്യസ്തമായിരിക്കും.

ന്യൂക്ലിയോൺ സംഖ്യ അഥവാ മാസ്‌നമ്പർ (അണുവിലെ പ്രോട്ടോണുകളുടേയും ന്യൂട്രോണുകളുടേയും ആകെ എണ്ണം) ഉപയോഗിച്ചാണ് ഐസോട്ടോപ്പുകളെ തരംതിരിക്കുന്നത്. ഉദാഹരണത്തിന് കാർബണിന്റെ ഏറ്റവും സാധാരണമായ ഐസോട്ടോപ്പ് ആണ് കാർബൺ-12 (ആറു വീതം പ്രോട്ടോണുകളും ന്യൂട്രോണുകളും ഇതിന്റെ അണുകേന്ദ്രത്തിൽ അടങ്ങിയിരിക്കുന്നു). കാർബണിന്റെ മറ്റൊരു ഐസോട്ടോപ്പായ കാർബൺ-14-ൽ ആറു പ്രോട്ടോണും എട്ടു ന്യൂട്രോണുകളുമാണുള്ളത്. കാർബൺ-14 ഒരു റേഡിയോ ആക്റ്റീവ് ഐസോട്ടോപ്പ് ആണ്.

ഹൈഡ്രജന്റെ പ്രകൃതിയിൽ കാണപ്പെടുന്ന മൂന്ന് ഐസോട്ടോപ്പുകളാണ് പ്രോട്ടിയം, ഡ്യുട്ടീരിയം, ട്രീറ്റിയം എന്നിവ (ഇവയിൽ ഒരു പ്രോട്ടോണും യഥാക്രമം 0, 1, 2 എന്നിങ്ങനെ ന്യൂട്രോണുകളും അടങ്ങിയിരിക്കുന്നു)

ഏറ്റവും കൂടുതൽ ഐസോടോപ്പുകൾ കണ്ടുപിടിക്കപ്പെട്ടിട്ടുള്ള മൂലകങ്ങൾ സീസിയവും, ബേരിയവും ആണ്‌ - 40 എണ്ണം വീതം.
ഏറ്റവും കൂടുതൽ സ്ഥിരതയുള്ള ഐസോടോപ്പുകൾ ഉള്ള മൂലകം ടിൻ ആണ്‌ - 10 എണ്ണം (സ്വാഭാവിക അണുവിഘടനം (Spontaneous Fission) ഒഴിച്ചുനിർത്തിയാൽത്തന്നെ അതിൽ 7 എണ്ണമേ സൈദ്ധാന്തികപരമായി സ്ഥിരതയുള്ളതാകാൻ വഴിയുള്ളൂ എന്നിരിക്കിലും മറ്റുള്ളവയുടെ റേഡിയോ ആക്റ്റീവത പരീക്ഷണങ്ങളിൽ തെളിഞ്ഞിട്ടില്ല).

## ഉപയോഗങ്ങൾ
വ്യവസായം, വൈദ്യശാസ്ത്രം , ഗവേഷണം എന്നീ മേഖലകളിൽ ഐസോട്ടോപ്പുകൾ ഉപയോഗിക്കുന്നു.രാസവസ്തുക്കൾ ചെടികളിലും ജന്തു ശരീരങ്ങളിലും എങ്ങനെ പ്രവർത്തിക്കുന്നു എന്നു കണ്ടെത്താനുള്ള ടെയിസറുകളായി ഇവയെ ഉപയോഗിച്ചു വരുന്നു.കൂടാതെ വസ്തുക്കളുടെ കാലപ്പഴക്കം നിർണ്ണയിക്കുന്നതിന്‌ കാർബണിന്റെ ഐസോട്ടോപ്പായ കാർബൺ 14 ഉപയോഗിക്കുന്നു.കാർബൺ ഡേറ്റിംഗ് എന്നാണ്‌ ഇതിനു പറയുന്നത്.ആണവറിയാക്ടറുകളിൽ കൂളന്റായി ഉപയോഗിക്കുന്ന ഘനജലം ഡൈ ഡ്യൂയിട്ടിരിയം ഓക്സൈഡ് ആണ്.

## അവലംബം
* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

വർഗ്ഗം:ഐസോട്ടോപ്പുകൾ
വർഗ്ഗം:അണുകേന്ദ്രഭൗതികം
വർഗ്ഗം:അണുകേന്ദ്രരസതന്ത്രം
പ്രയോജകക്രിയ

ക്രിയക്ക് സ്വയം അർത്ഥം നൽകാൻ കഴിയാത്ത ക്രിയകളെ **പ്രയോജക ക്രിയ** എന്ന് മലയാളവ്യാകരണത്തിൽ പറയുന്നു. ഇത്തരം ക്രിയകളുടെ പ്രധാനപ്രത്യേകത എന്തെന്നാൽ , ഇവ സാധാരണ പരപ്രേരണയാൽ നടത്തപ്പെടുകയാണ്‌ ചെയ്യുന്നത്. ഇത്തരം ക്രിയകളുടെ അവസാനം **ആര്** എന്ന ചോദ്യത്തിന്‌ ഉത്തരം ആവശ്യമായി വരുന്നു. പരപ്രേരണയില്ലാതെ നടത്തപ്പെടുന്ന ക്രിയകളെയാണ്‌ കേവലക്രിയ എന്നു പറയുന്നത്.

 **പഠിപ്പിക്കുന്നു, നടത്തുന്നു, കിടത്തുന്നു, ഉറക്കുന്നു, ഓടിക്കുന്നു, വളർത്തുന്നു, ചാടിക്കുന്നു** 
മേൽ‌പ്പറഞ്ഞവ പ്രയോജക ക്രിയകൾക്ക് ചില ഉദാഹരണങ്ങളാണ്‌.
## കൂടുതൽ അറിവിന്‌
*ക്രിയ
*കേവലക്രിയ
നാട്ടുകുയിൽ

കുയിൽ വർഗ്ഗത്തിൽപ്പെട്ട പക്ഷിയാണ്‌ **നാട്ടുകുയിൽ**. (English: *Asian Koel* or *Common Koel*). ഇവയുടെ പൂവൻ പക്ഷിയെ *കരിങ്കുയിൽ* എന്നും പിടയെ *പുള്ളിക്കുയിൽ* എന്നും വിളിക്കുന്നു. ഇവയുടെ ആൺ പെൺ പക്ഷികൾ തമ്മിൽ വലിയ വ്യത്യാസങ്ങളുണ്ടായിരിക്കും. ദക്ഷിണേഷ്യക്കു പുറമേ ചൈനയിലും ഓസ്ട്രേലിയയിലും ഈ പക്ഷിയെ കണ്ടു വരാറുണ്ട്. മറ്റു പല കുയിൽ വർഗ്ഗങ്ങളേപ്പോലെ നാട്ടുകുയിലും മറ്റു പക്ഷികളുടെ കൂട്ടിൽ മുട്ടയിടാറുണ്ട്. കാക്കക്കുയിൽ, കരിങ്കുയിൽ, കോകിലം എന്നീ പേരുകളിൽ പ്രാദേശികമായി അറിയപ്പെടുന്നു. ആൺ പക്ഷിയെ കരിങ്കുയിലെന്നും പെൺപക്ഷിയെ പുള്ളിക്കുയിലെന്നും വേർതിരിച്ച് പറയാറുണ്ട്.

ഈ പക്ഷിയുടെ ശബ്ദം മഴയ്ക്കു കാരണമാകും എന്നൊരു വിശ്വാസം ഓസ്ട്രേലിയയിലെ ആദിവാസികൾക്കിടയിൽ പ്രചാരത്തിലുണ്ട്. പുതുച്ചേരിയുടെ സംസ്ഥാന പക്ഷിയാണ് **നാട്ടുകുയിൽ**. 

## ശരീരപ്രകൃതി

### ആൺ പക്ഷി
കുയിൽ വർഗ്ഗത്തിൽ വെച്ച് വലിപ്പമേറിയൊരിനമായ നാട്ടുകുയിലിന് നീണ്ട വാലും ഏകദേശം ഇവയ്ക് 39–46 സെന്റീമീറ്റർ (15–18 ഇഞ്ച്) നീളവും 190–327 ഗ്രാം (6.7–11.5 oz) ഭാരവുമുണ്ട്. ആൺകുയിലിന്റെ ശരീരമുഴുവനും നീല വർണ്ണം കലർന്ന കറുപ്പാണ്. കൊക്കിന് ഇളം പച്ച കലർന്ന ചാരനിറം, കണ്ണുകൾ ചുവപ്പ്‌, കാലുകൾ ചാരനിറം. ഇവയെ **കരിങ്കുയിൽ** എന്നു വിളിക്കുന്നു.

### പെൺ പക്ഷി
തവിട്ടു കലർന്ന ചാരനിറമാണ് പെൺകുയിലിന്. ശരീരമാസകലം വെള്ളപ്പുള്ളികളും ഉണ്ടാവും. കണ്ണുകൾ ചുവപ്പ്‌, പെൺകുയിലിനെ **പുള്ളിക്കുയിൽ** എന്നു വിളിക്കുന്നു.

## സ്വഭാവസവിശേഷതകൾ
thumb|left|200px|പുള്ളിക്കുയിൽ അഥവാ പെൺപക്ഷി
കുയിലിന്റെ ശബ്ദമാണ് അതിൻറെ ഒരു പ്രധാനസവിശേഷത. മധുരമായ ശബ്ദം പുറപ്പെടുവിക്കുന്നതിനാല് പാശ്ചാത്യർ വാനമ്പാടിക്ക് (Nightingale)കൊടുക്കുന്ന സ്ഥാനമാണ് കേരളത്തിൽ കുയിലുകൾക്ക് നൽകുന്നത്. സ്വന്തമായി കൂടുണ്ടാക്കി കുഞ്ഞുങ്ങളെ വളർത്തുകയില്ല എന്നത് കുയിലിന്റെ മറ്റൊരു പ്രത്യേകതയായി പറയാം. കാക്ക, കരിയിലക്കിളി തുടങ്ങിയ പക്ഷികളുടെ കൂട്ടിലാണ് കുയിൽ മുട്ടയിടുന്നത്. ഈ മുട്ട വിരിഞ്ഞുണ്ടാവുന്ന കുഞ്ഞുങ്ങൾ മറ്റു പക്ഷിക്കുഞ്ഞുങ്ങളോടൊപ്പം തന്നെ വളരുന്നു. 

## ചിത്രശാല

പ്രമാണം:Common koel (female) by N.A. Nazeer.jpg|പെൺകുയിൽ
പ്രമാണം:KoelsEating aw6789.jpg
പ്രമാണം:Asian Koel (Eudynamys scolopacea)- Male close up in Kolkata I IMG 7568.jpg|ആൺകുയിൽ
പ്രമാണം:കുയിൽ 1.jpg|കരിങ്കുയിൽ അഥവാ ആൺകുയിൽ
പ്രമാണം:കുയിൽl2.jpg|കരിങ്കുയിൽ - കുയിലിന്റെ പൂവൻ പക്ഷി
പ്രമാണം:കുയിൽ.jpg
പ്രമാണം:Koel&WaterbirdFosterparent.jpg|കുയിലും വളർത്തമ്മയും (ആസ്ത്രേലിയൻ വാട്ടർബേർഡ്)
പ്രമാണം:Koel&waterbird.jpg
പ്രമാണം:Asian koel(female).JPG
പ്രമാണം:Female-Koel.jpg|പെൺകുയിൽ
പ്രമാണം:AsianKoel 8574.JPG|പഴം  ഭക്ഷിക്കുന്ന പെൺകുയിൽ
പ്രമാണം:AsianKoel 8576.JPG|പഴം  ഭക്ഷിക്കുന്ന ആൺകുയിൽ
പ്രമാണം:Eudynamys scolopaceus MHNT.ZOO.2010.11.152.12.jpg|*Eudynamys scolopaceus* + *Corvus splendens*
പ്രമാണം:Common Koel eating papaya fruit.webm|പുള്ളിക്കുയിൽ പപ്പായ പഴം തിന്നുന്നു.


## അവലംബം


വർഗ്ഗം:കേരളത്തിലെ പക്ഷികൾ
വർഗ്ഗം:കുയിലുകൾ
ചേമഞ്ചേരി കുഞ്ഞിരാമൻ നായർ

കേരളത്തിലെ പ്രമുഖ കഥകളികലാകാരനും നൃത്താദ്ധ്യാപകനുമാണ്‌‌ **ഗുരു ചേമഞ്ചേരി കുഞ്ഞിരാമൻ നായർ**.

## ജീവിതരേഖ

മടൻകണ്ടി ചാത്തുകുട്ടിനായരുടേയും അമ്മുക്കുട്ടിയമ്മയുടെയും പുത്രനായി 1916 ജൂൺ 26ന്‌ ജനിച്ച്‌ 15 വയസ്സിൽ വാരിയംവീട്ടിൽ നാടകസംഘത്തിന്റെ "വള്ളിത്തിരുമണം" നാടകത്തോടെ രംഗപ്രവേശം നടത്തിയ **ചേമഞ്ചേരി കുഞ്ഞിരാമൻ നായർ** നൃത്തം, കഥകളി, കേരളനടനം എന്നിവയിലെല്ലാം അസാമാന്യ പാടവം പ്രദർശിപ്പിച്ചു. 1977-ൽ ഇദ്ദേഹം മലബാർ സുകുമാരൻ ഭാഗവതരോടൊപ്പം പൂക്കാട്‌ കലാലയവും 1983-ൽ ചേലിയ കഥകളി വിദ്യാലയവും സ്ഥാപിച്ചു. 

പത്തു കൊല്ലം കേരളസർക്കാർ നടനഭുഷണം എക്‌സാമിനറായും മൂന്നു വർഷം തിരുവനന്തപുരം ദൂരദർശൻ നൃത്തവിഭാഗം ഓഡീഷൻ കമ്മിറ്റി അംഗമായും രണ്ടു വർഷം സംഗീത നാടക അക്കാദമി ജനറൽ കൗ‌ൺസിൽ അംഗമായും സേവനമനുഷ്ടിച്ചു.

## പുരസ്കാരങ്ങൾ
1979 -ൽ നൃത്തത്തിന്‌ അവാർഡും 1990 -ൽ നൃത്തത്തിനും കഥകളിക്കും കൂടി ഫെല്ലോഷിപ്പും നൽകി കേരള സംഗീത നാടക അക്കാദമി ആദരിച്ചു. 2001 -ൽ കേരള കലാമണ്ഡലം വിശിഷ്ടസേവനത്തിന്‌ അവാർഡ്‌ നൽകി. 2002-ൽ കൊച്ചി കേരളദർപ്പണത്തിൽ നാട്യകുലപതിയായി ബഹുമാനിച്ചു. സംസ്ഥാനതലത്തിൽ കഥകളിക്ക് ഫോക്‌ലാൻഡ് ഏർപ്പെടുത്തിയ 2011ലെ കാനാ കണ്ണൻ നായർ ആശാന്റെ സ്മരണയ്ക്കായുള്ള നാട്യരത്‌ന പുരസ്‌കാരം 2017 ൽ രാജ്യം പത്മശ്രീ  നൽകി  ആദരിച്ചു.

## അവലംബം

## പുറമെ നിന്നുള്ള കണ്ണികൾ
*ചേമഞ്ചേരി കുഞ്ഞിരാമൻനായരെക്കുറിച്ചുള്ള ബ്ലോഗ്‌

വർഗ്ഗം:കേരളത്തിലെ നാട്യകലാകാരന്മാർ
വർഗ്ഗം:നൂറുവർഷം ജീവിച്ചവർ
ച്യൂയിങ് ഗം

ലഘുചിത്രം|വലത്ത്‌
മായന്മാർ ചിക്കിൾ എന്നു പിന്നീട് വിളിക്കപ്പെട്ട സാപോഡില്ല മരത്തിന്റെ കട്ടിയാക്കിയ പശ ചവക്കാറുണ്ടായിരുന്നു. പുരാതന എസ്കിമോകൾ മുറ്റക് അഥവാ തിമിംഗിലത്തിന്റെ അസംസ്കൃതചർമ്മം ചവച്ചിരുന്നു. ആഫ്രിക്കക്കാർ കോല മരങ്ങളുടെ വേരും മുളപൊട്ടിയ അണ്ടികളും ചവച്ചപ്പോൾ ദക്ഷിണ അമേരിക്കക്കാർ കൊക്കോയുടെ ഇലകൾ ചവക്കുന്നതാണ് ശീലമാക്കിയിരുന്നത്.

ഗ്രീക്കുകാർ മാസ്റ്റിക് മരത്തിന്റെ കട്ടിപ്പശയിൽ നിന്നും വേർതിരിച്ചെടുത്ത മാസ്റ്റിക് ഗം അഥവ മാസ്റ്റിഷ് ആണ് ചവച്ചിരുന്നത്. ഒന്നാം നൂറ്റണ്ടിലെ ഗ്രീക്ക് വൈദ്യനായിരുന്ന ഡയോസോറിഡസ് ഇതിന്റെ രോഗനിവാരണശേഷിയെക്കുറിച്ച് പ്രസ്താവിച്ചിട്ടുണ്ട്.
## ആധുനികചരിത്രം
പത്തൊമ്പതാം നൂറ്റാണ്ടിന്റെ മദ്ധ്യത്തോടെയാണ് ച്യൂയിങ് ഗമിന്റെ ആധുനികചരിത്രം ആരംഭിക്കുന്നത്. 1845-ൽ ടെക്സാസിലെ അമേരിക്കക്കാർ, മെക്സിക്കൻ ജനറൽ സാന്റാ അന്നായെ തോൽപ്പിച്ച് ന്യൂയോർക്കിലേക്ക് നാടു കടത്തി. സാധാരണ മെക്സിക്കോക്കാരെപ്പോലെ സാന്റാ അന്നാക്കും ചിക്കിൾ ചവക്കുന്ന ശീലമുണ്ടായിരുന്നു. അദ്ദേഹം ഇത് തോമസ് ആഡംസ് എന്ന ഒരു ശാസ്ത്രജ്ഞനു പരിചയപ്പെടുത്തി. ചിക്കിളിൽ രുചിക്കൂട്ടുകൾ ചേർത്ത് ഒരു മിഠായി രൂപത്തിൽ കച്ചവടം നടത്താം എന്ന ആശയം ആഡംസിന്റെ മനസ്സിലുദിച്ചു. അങ്ങനെ ലോകത്തെ ആദ്യത്തെ ച്യൂയിങ് ഗം നിർമ്മാണശാല ജന്മമെടുത്തു. ചിൿലെറ്റ്സ് എന്ന പേരിൽ പഞ്ചസാരയിൽ പൊതിഞ്ഞ ച്യൂയിങ് ഗം ഗുളികയും ആദ്യമായി അമേരിക്കയിൽ പുറത്തിറങ്ങി.

## അവലംബം
*ദ് ഹിന്ദു യങ് വേൾഡ് (ദില്ലി എഡിഷൻ) - 2007 ഒക്ടോബർ 5-ന് സംതിങ് റ്റു ച്യൂ എന്ന തലക്കെട്ടിൽ ശാന്തിനി ഗോവിന്ദൻ എഴുതിയ ലേഖനം.

വർഗ്ഗം:ശീലങ്ങൾ
കെന്നൽ ക്ലബ്ബ്

നായ്ക്കളുടെ ശാസ്ത്രീയപ്രജനനം , ശ്വാനപ്രദർശനം, നായകളെയും വിവിധ നായ ജനുസ്സുകളേയും പറ്റി ജനങ്ങളെ ബോധവൽക്കരിക്കൽ തുടങ്ങി നായകളെ സംബന്ധിച്ച വിഷയങ്ങൾക്കായുള്ള സംഘടനയാണ് **കെന്നൽ ക്ലബ്ബ്** (Kennel Club) . ചില രാജ്യങ്ങളിൽ *കെന്നൽ കൗൺസിൽ* എന്നും *കനൈൻ കൗൺസിൽ* എന്നും അറിയപ്പെടുന്നു. ഓരോ കെന്നൽ ക്ലബ്ബുകളും‍ അവ അംഗീകരിച്ച നായ ജനുസ്സുകളെ കൂടുതൽ പ്രചരിപ്പിക്കാൻ ശ്രമിക്കുന്നു. 

ഒറ്റ നായ ജനുസ്സിനെ മാത്രം ആധാരമാക്കി പ്രവർത്തിക്കുന്ന കെന്നൽ ക്ലബ്ബുകളുമുണ്ട്. ഇവ **ബ്രീഡ് ക്ലബ്ബുകൾ** എന്നാണ് അറിയപ്പെടുന്നത്. 

ഇന്ത്യയിലെ പ്രമുഖ കെന്നൽ ക്ലബ്ബുകൾ *[[കെന്നൽ ക്ലബ്ബ് ഒഫ് ഇന്ത്യ|കെന്നൽ ക്ലബ്ബ് ഒഫ് ഇന്ത്യയും]]* ഉത്തരേന്ത്യ കേന്ദ്രമാക്കി പ്രവർത്തിക്കുന്ന *[[ഭാരതീയ കെന്നൽ ക്ലബ്ബ്|ഭാരതീയ കെന്നൽ ക്ലബ്ബുമാണ്]]*.

വർഗ്ഗം:സംഘടനകൾ
നേർ‌രേഖ

300px|thumb|ഒരു രേഖയുടെ പ്രതിനിധാനം 
300px|thumb|മൂന്ൻ വരകൾ — ചുവപ്പും നീലയും വരകൾക്ക് ഒരേ ചരിവാണ് ഉള്ളത്, ചുവപ്പും പച്ചയും വരകൾക്ക് ഒരേ വൈ-ഛേദമാണ് ഉള്ളത്. 

വീതിയില്ലാത്തതും അനന്തമായി നീളവും ഉള്ള, അനന്തമായ എണ്ണം ബിന്ദുക്കൾ അടങ്ങുന്ന, പൂർണ്ണമായും നിവർന്ന ഒരു രേഖയാണ് **നേർ‌വര.**  യൂക്ലീഡിയൻ ജാമിതിപ്രകാരം‍ ഏതെങ്കിലും രണ്ട് ജ്യാമിതീയബിന്ദുക്കളിൽ കൂടി ഒരൊറ്റ നേർ‌രേഖ മാത്രമേ കടന്നുപോവുകയുള്ളൂ. ഈ രണ്ട് ബിന്ദുക്കൾക്ക് ഇടയിലുള്ള ഏറ്റവും നീളംകുറഞ്ഞ ബന്ധമാണ് നേർ‌രേഖ.

ഒരു തലത്തിലെ(plane) രണ്ട് വ്യത്യസ്തരേഖകൾ ഒന്നുകിൽ സമാന്തരം(parallel) ആവാം - അതായത് അവ ഒരിക്കലും കൂട്ടിമുട്ടുന്നില്ല. അല്ലെങ്കിൽ ഇവ ഒരൊറ്റ ബിന്ദുവിൽ മാത്രമേ കൂട്ടിമുട്ടുന്നുള്ളൂ. മൂന്നോ അതിൽ അധികമോ മാനങ്ങളിൽ, വരകൾ സ്ക്യൂ വരകൾ ആവാം - ഇവ കൂട്ടിമുട്ടുന്നില്ല, ഇവ ഒരു പ്രതലത്തെ നിർ‌വ്വചിക്കുന്നുമില്ല ഇല്ല. രണ്ട് പ്രതലങ്ങൾ പരസ്പരം ഛേദിച്ചാൽ(intersecting plains) ഒരു രേഖയിലൂടെ മാത്രമേ പരസ്പരം മുറിച്ചു കടക്കുന്നുള്ളൂ. ഒരു രേഖയിൽ മൂന്നോ അതിലധികമോ ബിന്ദുക്കളെ *കൊലിനിയർ* (colinear) എന്ന് പറയുന്നു.

വർഗ്ഗം:ജ്യാമിതീയരൂപങ്ങൾ
വോഡാഫോൺ

ഇരുപത്തിയഞ്ചോളം രാജ്യങ്ങളിലായി വാർത്താവിനിമയ സേവനങ്ങൾ നൽകുന്ന ബ്രിട്ടീഷ് കമ്പനിയാണ് **വോഡാഫോൺ** (). ഇംഗ്ലണ്ടിലെ ന്യൂബറി ആണ്‌ ആസ്ഥാനം."വോയിസ്‌", "ഡാറ്റാ", "ഫോൺ" എന്നീ ആംഗലേയ പദങ്ങളുടെ ആദ്യാക്ഷരങ്ങൾ ചേർത്താണ്‌ വോഡാഫോൺ എന്ന പേര്‌ സൃഷ്ടിച്ചത്‌. ഏഷ്യ, ആഫ്രിക്ക, യൂറോപ്പ്, ഓഷ്യാനിയ എന്നിവിടങ്ങളിലാണ് ഇത് പ്രധാനമായും സേവനങ്ങൾ നടത്തുന്നത്.

ലോകത്ത് ഏറ്റവുമധികം അറ്റാദായമുള്ള മൊബൈൽ ഫോൺ സേവനദാതാവാണ്‌ വോഡാഫോൺ, ഉപഭോക്താക്കളുടെ എണ്ണത്തിന്റെ കാര്യത്തിൽ നാലാം സ്ഥാനത്താണ്.2023 ജനുവരി വരെ, വോഡഫോൺ 21 രാജ്യങ്ങളിൽ നെറ്റ്‌വർക്കുകൾ സ്വന്തമാക്കി പ്രവർത്തിക്കുന്നു, 47 രാജ്യങ്ങളിൽ മറ്റ് പങ്കാളികളുമായി യോജിച്ച് പ്രവർത്തിക്കുന്ന നെറ്റ്‌വർക്കുകൾ ഉണ്ട്. അതിന്റെ വോഡഫോൺ ഗ്ലോബൽ എന്റർപ്രൈസ് ഡിവിഷൻ 150 രാജ്യങ്ങളിലെ കോർപ്പറേറ്റ് ക്ലയന്റുകൾക്ക് ടെലികമ്മ്യൂണിക്കേഷനും ഐടി സേവനങ്ങളും നൽകുന്നു.

വോഡഫോണിന് ലണ്ടൻ സ്റ്റോക്ക് എക്‌സ്‌ചേഞ്ചിൽ ഒരു പ്രാഥമിക ലിസ്റ്റിംഗ് ഉണ്ട് കൂടാതെ ഫൂട്സി (FTSE) 100 ഇൻഡക്‌സിന്റെ ഒരു ഘടകവുമാണ്. കമ്പനിക്ക് നാസ്ഡാക്കിൽ ഒരു സെക്കണ്ടറി ലിസ്റ്റിംഗ് ഉണ്ട്.
## അവലംബം


## പുറം കണ്ണികൾ

* 
* 

വർഗ്ഗം:മൊബൈൽ ഫോൺ സേവനദാതാക്കൾ
വർഗ്ഗം:യുണൈറ്റഡ് കിങ്ഡം ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ബ്രിട്ടീഷ് ബ്രാൻഡുകൾ
ക്രിയാനാമം

ക്രിയയെ കുറിക്കുന്ന നാമമാണ് **ക്രിയാനാമം**. 
ഉദാ:- ഓട്ടം, ചാട്ടം, ചിരി, കരച്ചിൽ, നടത്തം

മലയാളത്തിലെ നടുവിനയെച്ചരൂപം ക്രിയയായും നാമമായും പെരുമാറുന്നു. ഇംഗ്ലീഷിലെ ജെറണ്ടുകൾ (Gerund: -ing പ്രത്യയം ചേർന്ന നാമം) ക്രിയാരൂപത്തിലുള്ള നാമങ്ങളാണ്.
ദ്യോതകം

സ്വതന്ത്രമായി നിലനിൽപ്പില്ലാത്തതും വാചകത്തെ മാത്രം ആശ്രയിച്ച് നിൽക്കുന്നതുമായ ശബ്ദത്തെ മലയാളവ്യാകരണത്തിൽ **ദ്യോതകം** എന്ന് പറയുന്നു. ദ്യോതകത്തിന്‌ രണ്ട് വകഭേദങ്ങളുണ്ട്. അവ അവ്യയം, നിപാതം എന്നിവയാണ്‌. പക്ഷേ വ്യാകരണത്തിൽ കൂടുതലായി ദ്യോതകത്തിന്റെ മൂന്ന് ഭാഗങ്ങളെക്കുറിച്ചാണ്‌ പറയുന്നത്. അവ ഗതി, ഘടകം, വ്യാക്ഷേപകം എന്നീ പേരുകളിൽ അറിയപ്പെടുന്നു.
**പറ്റി, കുറിച്ച്** എന്നിവ ദ്യോതകങ്ങൾക്ക് ചില ഉദാഹരണങ്ങളാണ്‌. കുറച്ചുകൂടി വിശദമാക്കിയാൽ, **അവനെ കുറിച്ച്, അതിനെ കുറിച്ച്, അതിനെ പറ്റി** തുടങ്ങിയവ.
നിപാതം

രണ്ട് വാക്കുകളേയോ വാക്യങ്ങളേയോ തമ്മിൽ ബന്ധിപ്പിക്കുന്നതാണ്‌ **നിപാതം** എന്ന പേരിൽ അറിയപ്പെടുന്നത്. ഇത് ഘടകം എന്ന ദ്യോതകത്തിൻറെ ധർമ്മം തന്നെയാണ് ചെയ്യുന്നത്. ഉദാ: രാമ**നും** രാധ**യും**. ഇതിൽ രാമൻ, രാധ എന്നീ രണ്ട് പദങ്ങളെ **ഉം** എന്ന ഘടകം കൊണ്ട് ബന്ധിപ്പിച്ചിരിയ്ക്കുന്നു.
ബ്ലൂടൂത്ത്

thumb|250px|കമ്പ്യൂട്ടറിന്റെ യു.എസ്.ബി. സ്ലോട്ടിൽ ഘടിപ്പിക്കാവുന്ന ബ്ലു ടൂത്ത്  അഡാപ്റ്റർ 
thumb|250px|മൊബൈൽ ഫോണുകളുടെ കൂടെ ഉപയോഗിക്കുന്ന ബ്ലൂ ടൂത്ത് ഹാൻസ്ഫ്രീ.
2.402 GHz മുതൽ 2.48 GHz വരെയുള്ള ഐഎസ്എം(ISM) ബാൻഡുകളിലെ യുഫ്എച്ച്(UHF)റേഡിയോ തരംഗങ്ങൾ ഉപയോഗിച്ച് കുറഞ്ഞ ദൂരത്തിൽ ഫിക്സഡ്, മൊബൈൽ ഉപകരണങ്ങൾക്കിടയിൽ ഡാറ്റ കൈമാറ്റം ചെയ്യുന്നതിനും വ്യക്തിഗത ഏരിയ നെറ്റ്‌വർക്കുകൾ (പാൻ) നിർമ്മിക്കുന്നതിനും ഉപയോഗിക്കുന്ന ഒരു ഷോർട്ട് റേഞ്ച് വയർലെസ് സാങ്കേതികവിദ്യയാണ് **ബ്ലൂടൂത്ത്**.ആർഎസ്-232(RS-232)ഡാറ്റ കേബിളുകൾക്കുള്ള വയർലെസ് ബദലായാണ് ഇത് ആദ്യം വിഭാവനം ചെയ്തത്. വയർ കണക്ഷനുകൾക്ക് പകരമായി, അടുത്തുള്ള പോർട്ടബിൾ ഉപകരണങ്ങൾക്കിടയിൽ ഫയലുകൾ കൈമാറുന്നതിനും സെൽ ഫോണുകളെയും മ്യൂസിക് പ്ലെയറുകളെയും വയർലെസ് ഹെഡ്‌ഫോണുകളുമായി ബന്ധിപ്പിക്കുന്നതിനും ഇത് പ്രധാനമായും ഉപയോഗിക്കുന്നു. ഏറ്റവും വ്യാപകമായി ഉപയോഗിക്കുന്ന മോഡിൽ, ട്രാൻസ്മിഷൻ പവർ 2.5 മില്ലിവാട്ടിലേക്ക് പരിമിതപ്പെടുത്തിയിരിക്കുന്നു, ഇത് 10 മീറ്റർ (30 അടി) വരെ വളരെ ചെറിയ പരിധി നൽകുന്നു. 

ടെലികമ്മ്യൂണിക്കേഷൻ, കമ്പ്യൂട്ടിംഗ്, നെറ്റ്‌വർക്കിംഗ്, കൺസ്യൂമർ ഇലക്ട്രോണിക്‌സ് എന്നീ മേഖലകളിൽ 35,000-ത്തിലധികം അംഗ കമ്പനികളുള്ള ബ്ലൂടൂത്ത് പ്രത്യേക താൽപ്പര്യ ഗ്രൂപ്പാണ് (SIG) ബ്ലൂടൂത്ത് നിയന്ത്രിക്കുന്നത്. ഐഇഇഇ ബ്ലൂടൂത്ത് ഐഇഇഇ 802.15.1 ആയി സ്റ്റാൻഡേർഡ് ചെയ്‌തു. ബ്ലൂടൂത്ത് എസ്ഐജി സ്‌പെസിഫിക്കേഷന്റെ വികസനത്തിന് മേൽനോട്ടം വഹിക്കുന്നു, യോഗ്യതാ പ്രോഗ്രാം നിയന്ത്രിക്കുന്നു, വ്യാപാരമുദ്രകൾ പരിരക്ഷിക്കുന്നു. ഒരു ബ്ലൂടൂത്ത് ഉപകരണമായി മാർക്കറ്റ് ചെയ്യുന്നതിന് ഒരു നിർമ്മാതാവ് ബ്ലൂടൂത്ത് എസ്ഐജി മാനദണ്ഡങ്ങൾ പാലിക്കണം. വ്യക്തിഗത യോഗ്യതാ ഉപകരണങ്ങൾക്ക് ലൈസൻസുള്ള സാങ്കേതികവിദ്യയ്ക്ക് പേറ്റന്റുകളുടെ ഒരു ശൃംഖല ബാധകമാണ്. 2009 ലെ കണക്കനുസരിച്ച്, ബ്ലൂടൂത്ത് ഇന്റഗ്രേറ്റഡ് സർക്യൂട്ട് ചിപ്പുകൾ പ്രതിവർഷം ഏകദേശം 920 ദശലക്ഷം യൂണിറ്റുകൾ അയയ്ക്കുന്നു. 2017 ഓടെ പ്രതിവർഷം 3.6 ബില്യൺ ബ്ലൂടൂത്ത് ഉപകരണങ്ങൾ ഷിപ്പിംഗ് നടക്കുന്നു, കൂടാതെ കയറ്റുമതി പ്രതിവർഷം ഏകദേശം 12% വർദ്ധിക്കുമെന്ന് പ്രതീക്ഷിക്കുന്നു.

## ഉപയോഗങ്ങൾ
ബ്ലൂടൂത്ത് ഒരു സ്റ്റാൻഡേർഡും പ്രോട്ടോക്കോളും കൂടിയാണ്. പരിധിയിൽ വരുമ്പോൾ ഉപകരണങ്ങളുമായി വിവരസം‌വേദനം നടത്താൻ ബ്ലൂടൂത്ത് സാധ്യമാക്കുന്നു. ബ്ലൂടൂത്ത്  ഉപകരണങ്ങൾക്കുവേണ്ടി തിരച്ചിൽ നടത്തുമ്പോൾ തന്നെ കണ്ടു പിടിച്ച ഉപകരണങ്ങൾ പിന്തുണയ്ക്കുന്ന സേവനങ്ങളും ബ്ലൂടൂത്ത് ഐ.ഡി.യും കാണിക്കുന്നു.

ഒട്ടു മിക്ക കേസുകളിലും ക്ലാസ്സ് 2 ഉപകരണങ്ങളാണ് ഉപയോഗിക്കുന്നത്.

### ബ്ലൂടൂത്ത് പ്രൊഫൈലുകൾ

ബ്ലൂടൂത്ത് ഉപയോഗിക്കണമെങ്കിൽ ഉപകരണം ഏതാനും പ്രൊഫൈലുകൾക്ക് വിധേയമായരിക്കണം. ഇവയാണ് ഏതൊക്ക ആപ്ലിക്കേഷനുകൾ ഉപയോഗിക്കണമെന്ന് തീരുമാനിക്കുന്നത്.
### ആപ്ലിക്കേഷൻ പട്ടിക
* മൊബൈൽ ഫോണും ഹാൻഡ്സ് ഫ്രീ ഹെഡ്സെറ്റുമായി വയർലെസ്സ് സം‌വേദനം നടത്തുക.
* കമ്പ്യൂട്ടറുകൾ തമ്മിൽ വയർലെസ്സ് സം‌വേദനം നടത്തുക. 
* കമ്പ്യൂട്ടറും ഇൻപുട്ട്, ഔട്ട്പുട്ട് ഉപകരണങ്ങളുമായി വയർലെസ്സ് സം‌വേദനം നടത്തുക.
* ഉപകരണങ്ങൾ തമ്മിൽ OBEX മുഖേന ഫയലുകൾ കൈമാറുക.
## ഇതും കാണുക
* വൈ-ഫൈ

## അവലംബം
വർഗ്ഗം:ബ്ലൂടൂത്ത്
കവി

കവിത എഴുതുന്ന വ്യക്തിയെ "കവി" എന്നു വിളിക്കുന്നു. കവിയുടെ സ്ത്രീലിംഗമാണു "കവയിത്രി"തെറ്റായ അപദം"കവയത്രി തന്നെ ശരി, ,വാക്കുകളെ പദം / അപദം എന്ന് വിധി,കവയത്രി തന്നെ പദം,,,,മാറ്റാം,,,മാറ്റണം,, പാമര പ്രയോഗം ( അപദം ന പ്രയം ജീത,,, എന്നവാക്യം ) അപദം പ്രയോഗിക്കാതിരിക്കു,,,അപദപ്രയോഗം രാജ്യത്തിനും ഭരിക്കുന്നവരും ഉപയോഗിക്കരുത്,,, നാശം ഫലം,കവിക്കു ദ്യൂ ലോകമാണ്. ""നീണ്യ വാചാമംസി നിവചന കവയേ കാവ്യായാനി ""എന്ന് ഋഗ്വേദ സംഹിത!കവിക്കു മൂന്നാം ലോകമാണ് ,, അവിടെ സ്ത്രീ / പൂരുഷ ലിംഗമില്ല.ദ്യുലിംഗമാണ്. intuition,, അവിടെ സ്ത്രീ / പുരുഷനില്ല.. ഒരേലോകം തന്നെ.Dr സുധീർ മേനോൻ, തൃക്കൂർ.ലിംഗ ക

ആശയവിനിമയം നടത്തുന്നു. അദ്ദേഹത്തിന്റെ കാഴ്ച്ചപ്പാടും ആശയങ്ങളും കാവ്യരൂപത്തിൽ അവതരിക്കപ്പെടുന്നു. മലയാള കവിതകളിൽ പ്രധാനം അദ്ധ്യാത്മ രാമായണം *കിളിപ്പാട്ടാണ്*. മഹാകാവ്യങ്ങൾ രചിക്കുന്നവർ മഹാകവി.

അതിരില്ലാത്ത കാവ്യ ലോകത്തിലെ പ്രജാപതി (സ്രഷ്ടാവ്) കവിയത്രേ. കവിയുടെ അഭിരുചിക്കൊത്ത് ഈ പ്രപഞ്ചം രൂപംകൊണ്ടു. കവിക്ക് നല്കാവുന്ന ഏറ്റവും വലിയ ബഹുമതിയാണ് പ്രജാപതി എന്ന പദവി. പ്രപഞ്ചസൗന്ദര്യം കൊണ്ട് ഒരു രസസാമ്രാജ്യം തന്നെ സൃഷ്ടിക്കുന്നവനാണ് കവി. അവിടെ പരിവർത്തന ശക്തിയുടെ സ്വർണ സിംഹാസനത്തിൽ വാണരുളുന്ന സർവശക്തനായി ആനന്ദവർദ്ധനൻ കവിയെ വാഴ്ത്തുന്നു.കൂട്ടിച്ചേർക്കൽ!"തേനൈവ ബ്രമ്മകൃതായാം അധികവയെ" പ്രപഞ്ചം രചിച്ചവനാണ് കവി, പ്രജാപതി തന്നെ, ഉപനിഷത്തിൽ സൂര്യനെപോലും പ്രാജാപത്യ,പ്രജാപതിയുടെ മകനേ എന്നാണ് ഈശാവാസ ഉപനിഷത്തു "ഈശ്വരന്റെ മകനേ"എന്ന്, കവി അതിനും മുകളിൽ തന്നെ Dr സുധീർ മേനോൻ, തൃക്കൂർ.കവികളെ 3 ആയി തരം തിരിക്കണം, മനോമയ കവികൾ, മനസ്സിൽ നിന്നു എഴുതുന്നു,,,, ഗ്രാമ്യ ശൈലി,ഉദാ : ഇന്നത്തെ പല കവികൾ!1,2 തലമുറ ആ കവിത നിലനിൽക്കും അത്രതന്നെ!വിക്ഞാനമയ കവികൾ!ഉദാ : ആശാൻ, ഉള്ളൂർ, വള്ളത്തോൾ ആനന്തമയ കവികൾ, വ്യാസൻ, വത്മീകി മുതൽപ്പർ 5000 വർഷമായി നിലനിൽക്കുന്നു

## ചരിത്രം
മിക്ക ഭാഷകളിലും സംസ്കാരങ്ങളിലും പ്രാചീനകാലം മുതൽക്കുതന്നെ കവികൾ ഉണ്ടായിരുന്നിട്ടുണ്ട്. ഇതിഹാസകാവ്യമായ ഗിൽഗാമെഷിന്റെ ഇതിഹാസം രചിച്ച വ്യക്തിയെ (അഥവാ വ്യക്തികളെ) ആണ്‌ കണ്ടുകിട്ടിയ ആദ്യത്തെ കവിതയുടെ കർത്താവായി കരുതുന്നത്. തോറ മുതലായ മതപരമായ പുസ്തകങ്ങളിൽ ഇയ്യോബിന്റെ പുസ്തകത്തിന്റെ പുരോവചനം പോലുള്ള ആദിമ കവിതകളുണ്ട്. ഹോമറുടെ ഒഡീസി പോലുള്ള ഇതിഹാസകാവ്യങ്ങൾ പ്രാചീന ഗ്രീസിൽ 750 ബി.സി മുതൽ തന്നെ ഉണ്ടായിരുന്നു. ചൈനീസ് സംസ്കാരത്തിലെ ആദ്യത്തെ കവിതാസമാഹാരമായി കണക്കാക്കുന്നത് വിവിധ കവികളൂടെ 305 കവിതകളടങ്ങിയ ഷിജിങ് ആണ്‌. ഇതിന്‌ 1000 ബി.സി യോളം പഴക്കമുണ്ടെന്നു കരുതപ്പെടുന്നു.

## മലയാളത്തിലെ കവികൾ
ആദികാലത്ത് നാടൻപാട്ടുകളാണ്‌ മലയാളസാഹിത്യത്തിലുണ്ടായിരുന്നത്. നമുക്ക്  ലഭ്യമായതിൽ വച്ച് ഏറ്റവും പ്രാചീനമായ പദ്യകൃതി ചീരാമകവിയുടെ രാമചരിതമാണ്‌. തമിഴിൽ നിന്ന് മലയാളത്തിലേക്കുള്ള പരിണാമഘട്ടത്തിലാണ്‌ ഈ കൃതി രചിക്കപ്പെട്ടതെന്ന് കരുതപ്പെടുന്നു. അങ്ങനെ നോക്കുമ്പോൾ ചീരാമകവിയാണ്‌ മലയാളത്തിൽ നാമറിയുന്ന ആദ്യ കവി. ഗദ്യസാഹിത്യത്തെക്കാൾ പദ്യസാഹിത്യത്തിനാണ്‌ മലയാളത്തിൽ കൂടുതൽ പാരമ്പര്യം അവകാശപ്പെടാനാകുന്നത്

## ഇവ കൂടി കാണുക
*കവിത
*മലയാളത്തിലെ പ്രധാന കവികൾ
പരിപാലനസ്ഥിതി

ഒരു ജൈവവർഗ്ഗത്തിന്റെ (species) **പരിപാലനസ്ഥിതി** എന്നത്, ആ വർ‌ഗ്ഗം വർത്തമാനകാലത്തോ ഭാവിയിലോ വംശനാശം വന്നു പോകാനുള്ള സാധ്യതയെ സൂചിപ്പിക്കുന്നു. പരിപാലനസ്ഥിതി കണ്ടു പിടിക്കുന്നത് ആ വർ‌ഗ്ഗത്തിൽ എത്ര അംഗങ്ങളുണ്ട് എന്ന മാനദണ്ഡം മാത്രം ഉപയോഗിച്ചല്ല, മറിച്ച് വളരെ വർഷങ്ങൾ കൊണ്ടുണ്ടായിട്ടുള്ള അംഗസംഖ്യാവർദ്ധനവ്/കുറവ്, വിജയപ്രദമായ പ്രജനനനിലവാരം, ഇപ്പോൾ നേരിടുന്ന വെല്ലുവിളികൾ മുതലായ വസ്തുതകൾ കൂടി കണക്കിലെടുത്താണ്.

## ഇതും കാണുക
* വംശനാശ ഭീഷണി നേരിടുന്ന ജീവികളുടെ വിവരങ്ങൾ - റെഡ് ലിസ്റ്റ്

വർഗ്ഗം:പരിപാലന ജീവശാസ്ത്രം
ചേറൂർ, മലപ്പുറം

thumb|200px|right|ചേറൂർ പ്രദേശം ഒരു വിഹഗ വീക്ഷണം
മലപ്പുറം ജില്ലയിലെ വേങ്ങരക്കടുത്ത്, വേങ്ങര - കൊണ്ടോട്ടി എയർപോർട്ട് റോഡിൽ വേങ്ങര നിന്നും രണ്ട് കിലോമീറ്റർ ദൂരെ സ്ഥിതി ചെയ്യുന്ന ഒരു കാർഷിക ഗ്രാമമാണു **ചേറൂർ**. ചേറൂർ സമരം നടന്നത് ഇവിടെയാണ്‌. ചിരുത എന്ന കീഴാള സ്ത്രീ മതാരോഹണം നടത്തിയപ്പോൾ പ്രകോപികരായ ബ്രാഹ്മണർ ചിരുതയുടെ മുല അറുതേടുത്തു. ഇതിൽ കുപിതരായ മാപ്പിള മാർ പ്രതികാരം ചെയ്‌തു. ഇതിനെ ഒതുക്കാൻ വിദേശികളുടെ സഹായം അന്നത്തെ ജന്മിമാർ തേടുകയും അത് വലിയ പോരാട്ടത്തിലേക്ക് നയിക്കുകയും ചെയ്തു. മമ്പുറം തങ്ങളുടെ അനുഗ്രഹത്തോടെ ആണ് മാപ്പിളമാരുടെ പോരാട്ടങ്ങൾ നടന്നത്. കണ്ണമംഗലം ഗ്രാമപഞ്ചായത്തിന്റെ ഭാഗമാണ് ഈ ഗ്രാമം.

## പ്രധാന വ്യക്തികൾ
*ചാക്കീരി അഹമ്മദ് കുട്ടി-കേരളത്തിൻറെ മുൻ വിദ്യാഭ്യാസ മന്ത്രി,മുൻ നിയമസഭ സ്പീക്കർ
*പ്രമുഖ ഇസ്ലാമിക സുന്നി പണ്ഡിതൻ എംഎം ബഷീർ മുസ്ലിയാർ. സമസ്തകേരള ജംഇയ്യത്തുൽ ഉലമയുടെ 'മാസ്റ്റർ ബ്രയ്ൻ' ആയി പ്രവർത്തിക്കുകയും 'സമസ്തയുടെ കംപ്യൂട്ടർ' എന്നറിയപെടുകയും മത-ഭൗതിക സമന്വയ വിദ്യാഭ്യാസ രീതി കൊണ്ട് വരികയും അതനുസരിച്ച്  പടുത്തുയർത്തിയ ചെമ്മാട് ദാറുൽഹുദാ ഇസ്ലാമിക് യൂണിവാഴ്സിറ്റിയുടെ ശിൽപ്പികളിലൊരാളുമായിരുന്നു ഇദ്ദേഹം.
*ചാക്കീരി മൊയ്തീൻ കുട്ടി - മാപ്പിള ഗാനങ്ങൾ വളരെ ലളിതമായ ഭാഷയിൽ എഴുതിയിരുന്ന കവി, അറബി-മലയാളം നിഘണ്ടുവിന്റെ കർത്താവ് 
*സി. എൻ. അഹമ്മദ് മൗലവി ഖുർആൻ ആദ്യമായി  മലയാളത്തിലേക്ക് വിവർത്തനം ചെയ്ത പ്രശസ്ത പണ്ഡിതനും  എഴുത്തുകാരനും ചിന്തകനും  സാമൂഹികപരിഷ്കർത്താവുമായിരുന്ന  സി. എൻ. അഹമ്മദ് മൗലവി ജനിച്ചതും വളർന്നതും  ചേറൂരിലാണ്.
ചേറൂരിലെ പ്രധാന വ്യക്തികളെക്കുറിച്ചെഴുതുമ്പോൾ മുൻ നിരയിൽ ചേർക്കേണ്ട വ്യക്തി.
*ചേറൂർ ശുഹദാക്കൾ . സ്വാതന്ത്ര്യ സമരത്തിലെ പോരാളികൾ.. മമ്പുറം തങ്ങൾ എന്ന പേരിൽ അറിയപ്പെടുന്ന സയിദ്‌ അലവി തങ്ങളുടെ ആത്മീയ വഴി (ത്വരീഖത്ത്‌) യിലെ അനുയായികൾ ആയിരുന്നു പോരാളികൾ..

## പ്രധാന വിദ്യാഭ്യാസ സ്ഥാപനങ്ങൾ
*പാണക്കാട് പൂക്കോയ തങ്ങൾ മെമ്മോറിയൽ യത്തീംഖാന ഹയർ സെക്കണ്ടറി സ്കൂൾ
*തെക്ക് മുറി ഗവ:യു.പി.സ്കൂൾ
*ചേറൂർ ഗവ:എൽ.പി.സ്കൂൾ
## മറ്റു പ്രത്യേകതകൾ
[thumb|200px|right|ചേറൂരിനെ [പൂച്ചോലമാട്|പൂച്ചോലമാടുമായി ബന്ധിപ്പികുന്ന ചേറൂർ പാലം.]]
കേരളത്തിന്റെ ചെസ് ഭുപടത്തിൽ ചേറൂർ ഗ്രാമത്തിനു തനതായ സ്ഥാനമുണ്ട്. ഇവിടത്തെ ചെറുപ്പക്കാർ തൊട്ട് വയസ്സൻമാർ വരെയുള്ള ഭൂരിപക്ഷം പേരും  ചെസ്സിന്റെ ആരാധകരും കളിക്കാരുമാണ്‌. സംസ്ഥാന ബി റാപ്പിഡ് ചെസ് ചാംപ്യൻമാരെ (മുഹമ്മദ് കണ്ണേത്ത്) വരെ സംഭാവന ചെയ്ത നാടാണിത്.

## കണ്ണികൾ
* http://www.mlp.kerala.gov.in/heri.htm 

## അവലംബം
എസ്. സിതാര

മലയാള ഉത്തരാധുനിക ചെറുകഥാ സാഹിത്യരംഗത്തെ ഒരു എഴുത്തുകാരിയാണ്‌ **എസ്.സിതാര** (ജനനം: ജൂലൈ  8 1976). കേരളത്തിലെ പല സർവ്വകലാശാലകളിലും സിതാരയുടെ കഥകൾ പഠനവിഷയമായിട്ടുണ്ട്.

## ജീവിതരേഖ
കാസർഗോഡ് ജില്ലയിലെ കാറഡുക്കയിൽ 1976 മേയ് 8-ന് ജനിച്ചു. കാറഡുക്ക ഗവൺ‌മെന്റ് ഹൈസ്കൂൾ, ബ്രണ്ണൻ കോളേജ് തലശ്ശേരി, സെന്റ് ജോസഫ് കോളേജ് ദേവഗിരി, കേരള പ്രസ് അക്കാദമി എന്നിവിടങ്ങളിൽ നിന്നായി വിദ്യാഭ്യാസം. ഇംഗ്ലീഷ് ഭാഷയിലും സാഹിത്യത്തിലും ബിരുദാനന്തര ബിരുദവും, ജേർണലിസത്തിൽ ഡിപ്ലോമയും .

വിദ്യാർത്ഥിജീവിതകാലത്തു തന്നെ എഴുതിത്തുടങ്ങി. ഹൈസ്കൂൾ, കോളേജ്, സർവ്വകലാശാലാ തലങ്ങളിൽ നിരവധി മത്സരങ്ങളിൽ സമ്മാനാർഹയായി. കഥകളും, കവിതകളും എഴുതുന്നു.

## കുടുംബം
അച്ഛൻ: എൻ. ശശിധരൻ, അമ്മ:കെ.ബി.സുശീല, ഭർത്താവ്:ഒ.വി.അബ്ദുൾ ഫഹീം (പരേതൻ)2023 ഫെബ്രുവരി 18

## കൃതികൾ
ലഘുചിത്രം|വലത്ത്‌
*അഗ്നിയും കഥകളും
*വേഷപ്പകർച്ച
*നൃത്തശാല
*ഇടം
*മോഹജ്വാല
*കറുത്ത കുപ്പായക്കാരി
കഥകൾ

## പുരസ്കാരങ്ങൾ
*മികച്ച കഥയ്ക്കുള്ള ന്യൂഡൽഹിയിലെ കഥാ അവാർഡ്(2000) ‘സൽ‌വദാർ ദാലി’ എന്ന കഥക്കു ലഭിച്ചു.
*മികച്ച ചെറുകഥയ്ക്ക് കേരള സാഹിത്യ അക്കാദമി നൽകുന്ന ഗീതാ ഹിരണ്യൻ എൻഡോവ്‌മെന്റ് പുരസ്കാരം - 2003 - *വേഷപ്പകർച്ച*
കഥകൾ

## അവലംബം

വർഗ്ഗം:1976-ൽ ജനിച്ചവർ
വർഗ്ഗം:മേയ് 8-ന് ജനിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:കാസർഗോഡ് ജില്ലയിൽ ജനിച്ചവർ
ചേറൂർ (വിവക്ഷകൾ)

**ചേറൂർ** എന്ന പേരിൽ കേരളത്തിൽ ഒന്നിലധികം സ്ഥലങ്ങളുണ്ട്.
*ചേറൂർ (മലപ്പുറം)
*ചേറൂർ (തൃശൂർ)
*ചേറൂർ (വ്യക്തി) -ചേറൂർ അബ്ദുല്ല മുസ്ലിയാർ
അപ്പ

ആസ്റ്ററേസീ സസ്യകുടുംബത്തിൽപ്പെട്ട, വാർഷിക ഓഷധി (Annual herb) ആണ് **അപ്പ.**   **നായ്ത്തുളസി** എന്നും പേരുണ്ട്. അമേരിക്കൻ സ്വദേശിയായ ഈ ചെടി കൃഷിത്തോട്ടങ്ങളിൽ സമൃദ്ധമായി വളരുന്ന ഒരു കളയാണ്. വിയറ്റ്നാമീസുകാരുടെയിടയിൽ വൃത്തികെട്ട മേഖലകളിലെ വളർച്ച കാരണം ഈ സസ്യത്തെ cứt lợn (meaning "pig feces") എന്ന് വിളിക്കുന്നു.

ലോമാവൃതമായ കാണ്ഡം നിവർന്നു വളരുന്നു. മൂലവ്യൂഹം (root system) ഭൂമിക്കടിയിലേക്ക് ആഴത്തിലിറങ്ങുന്നില്ല. ഇല ലോമാവൃതമാണ്; വക്കുകൾ ദന്തുരവും. പുഷ്പങ്ങൾ കാണ്ഡത്തിന്റെയോ ശാഖയുടെയോ അഗ്രഭാഗത്താണ് കാണപ്പെടുന്നത്. ഇതിനെ ശീർഷമഞ്ജരി എന്നു പറയുന്നു. പൂക്കൾ ഒരേ വലിപ്പമുള്ളവയും ദ്വിലിംഗികളുമാണ്.
ബാഹ്യദളപുഞ്ജത്തിൽ അഞ്ച് ബാഹ്യദളങ്ങളും ദളപുഞ്ജത്തിൽ അഞ്ച് സംയുക്തദളങ്ങളുമുണ്ട്. സാധാരണ അഞ്ച് കേസരങ്ങൾ കാണപ്പെടുന്നു. പരാഗകോശങ്ങളുടെ അഗ്രഭാഗത്ത് ഒരു സൂക്ഷ്മഗ്രന്ഥിയുണ്ട്. ജനിയുടെ വർത്തികാഗ്രം വിഭജിക്കപ്പെട്ടിരിക്കുന്നു.
അപ്പയുടെ നീര് വാതരോഗശമനത്തിനുള്ള എണ്ണ കാച്ചാൻ ഉപയോഗിക്കുന്നു. ഇല പിഴിഞ്ഞെടുത്ത ചാറ് മുറിവുണക്കാനും ഉപയോഗിക്കുന്നു.

## ചിത്രശാല

File:Ageratum conizoides in Narshapur forest, AP W IMG 1100.jpg|
File:Ageratum conizoides in Narshapur forest, AP W IMG 0808.jpg|
File:Ageratum conizoides in Narshapur forest, AP W IMG 0805.jpg|
File:Ageratum conizoides in Narshapur forest, AP W2 IMG 1100.jpg|


## ഇതുകൂടി കാണുക
* കമ്യൂണിസ്റ്റ് പച്ച

## അവലംബങ്ങൾ

വർഗ്ഗം:സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:വിഷസസ്യങ്ങൾ
വർഗ്ഗം:അജെരേറ്റം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അധിനിവേശസസ്യങ്ങൾ
കോഴിപ്പൂവ്

200px|right|thumb|കോഴിപ്പൂവ് ചെടി
**വെൽ‌വെറ്റ് പൂവ്** എന്ന പേരിലും അറിയപ്പെടുന്ന **കോഴിപ്പൂവ്** ഒരു ഉദ്യാന സസ്യമാണ്‌.**സെലോഷിയ** എന്നതു യഥാർഥ നാമം. ചൈന,അമേരിക്ക,ആഫ്രിക്കഎന്നീ പ്രദേശങ്ങളിലെ ഉഷ്ണമേഖലാ പ്രദേശങ്ങളിൽ നിന്നാണ്‌ ഇതിന്റെ ഉത്ഭവം. 

## ചിത്രശാല


ചിത്രം:വെൽ‌വെറ്റ്പൂ.JPG|കോഴിപ്പൂവ്
ചിത്രം:കോഴിപൂവ്.JPG
ചിത്രം:കോഴിപൂവ്2.JPG
ചിത്രം:കോഴിപ്പൂവ്5.JPG
ചിത്രം:കൊഴിപ്പുവ്.JPG
File:കോഴിപ്പൂവ്1.jpg



വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ